title: 2011/195/UE: Deċiżjoni tal-Kunsill Ewropew tal- 25 ta’ Marzu 2011 li taħtar membru tal-Bord Eżekuttiv tal-Bank Ċentrali Ewropew

text:
               30.3.2011

               MT

               Il-Ġurnal Uffiċjali tal-Unjoni Ewropea

               L 82/7

         DEĊIŻJONI TAL-KUNSILL EWROPEW
   tal-25 ta’ Marzu 2011
   li taħtar membru tal-Bord Eżekuttiv tal-Bank Ċentrali Ewropew
   (2011/195/UE)
   IL-KUNSILL EWROPEW,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 283(2) tiegħu,
   Wara li kkunsidra l-Protokoll dwar l-Istatut tas-Sistema Ewropea ta’ Banek Ċentrali u tal-Bank Ċentrali Ewropew, u b’mod partikolari l-Artikolu 11.2 tiegħu,
   Wara li kkunsidra r-Rakkomandazzjoni tal-Kunsill tal-Unjoni Ewropea (1),
   Wara li kkunsidra l-opinjoni tal-Parlament Ewropew (2),
   Wara li kkunsidra l-opinjoni tal-Kunsill Governattiv tal-Bank Ċentrali Ewropew (3),
   ADOTTA DIN ID-DEĊIŻJONI:
   Artikolu 1
   Is-Sur Peter PRAET huwa b’dan maħtur membru tal-Bord Eżekuttiv tal-Bank Ċentrali Ewropew b’mandat ta’ tmien snin, mill-1 ta’ Ġunju 2011.
   Artikolu 2
   Din id-Deċiżjoni għandha tiġi ppubblikata f’Il-Ġurnal Uffiċjali tal-Unjoni Ewropea.
   Artikolu 3
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, il-25 ta’ Marzu 2011.

            Għall-Kunsill Ewropew

            Il-President

         H. VAN ROMPUY

      (1)  ĠU C 56, 22.2.2011, p. 1.

      (2)  Opinjoni mogħtija fl-24 ta’ Marzu 2011 (għadha mhijiex ippubblikata fil-Ġurnal Uffiċjali).

      (3)  ĠU C 74, 8.3.2011, p. 1.


title: Deċiżjoni tal-Kunsill 2014/726/PESK tal- 20 ta' Ottubru 2014 li temenda d-Deċiżjoni 2012/389/PESK dwar il-Missjoni tal-Unjoni Ewropea dwar il-Bini tal-Kapaċità Marittima Reġjonali fil-Qarn tal-Afrika (EUCAP NESTOR)

text:
               21.10.2014

               MT

               Il-Ġurnal Uffiċjali tal-Unjoni Ewropea

               L 301/29

         DEĊIŻJONI TAL-KUNSILL 2014/726/PESK
   tal-20 ta' Ottubru 2014
   li temenda d-Deċiżjoni 2012/389/PESK dwar il-Missjoni tal-Unjoni Ewropea dwar il-Bini tal-Kapaċità Marittima Reġjonali fil-Qarn tal-Afrika (EUCAP NESTOR)
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea u b'mod partikolari l-Artikolu 28, l-Artikolu 42(4) u l-Artikolu 43(2) tiegħu,
   Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
   Billi:

               (1)

               Fit-22 ta' Lulju 2014 il-Kunsill adotta d-Deċiżjoni 2014/485/PESK (1) li temenda d-Deċiżjoni 2012/389/PESK (2) u li testendi l-Missjoni tal-Unjoni Ewropea dwar il-Bini tal-Kapaċità Marittima Reġjonali fil-Qarn tal-Afrika (EUCAP NESTOR) sat-12 ta' Diċembru 2016.

               (2)

               Id-Deċiżjoni 2012/389/PESK għandha tiġi emendata biex jiġi estiż il-perijodu kopert mill-ammont ta' referenza finanzjarja sal-15 ta' Ottubru 2015,

         ADOTTA DIN ID-DEĊIŻJONI:
   Artikolu 1
   L-Artikolu 13(1) tad-Deċiżjoni 2012/389/PESK hija sostitwita kif ġej:

      “1.   L-ammont ta' referenza finanzjarja maħsub sabiex ikopri n-nefqa relatata mal-EUCAP NESTOR għall-ewwel perijodu mis-16 ta' Lulju 2012 sal-15 ta' Novembru 2013 għandu jkun ta' EUR 22 880 000.
      L-ammont ta' referenza finanzjarja maħsub biex ikopri n-nefqa relatata mal-EUCAP NESTOR għall-perijodu mis-16 ta' Novembru 2013 sal-15 ta' Ottubru 2014 għandu jkun ta' EUR 11 950 000.
      L-ammont ta' referenza finanzjarja intiż biex ikopri n-nefqa relatata mal-EUCAP NESTOR għall-perijodu mis-16 ta' Ottubru 2014 sal-15 ta' Ottubru 2015 għandu jkun ta' EUR 17 900 000.”

   Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.
   Għandha tapplika mis-16 ta' Ottubru 2014.

      Magħmul fil-Lussemburgu, l-20 ta' Ottubru 2014.

            Għall-Kunsill

            Il-President

         C. ASHTON

      (1)  Deċiżjoni tal-Kunsill 2014/485/PESK tat-22 ta' Lulju 2014 li temenda d-Deċiżjoni 2012/389/PESK dwar il-Missjoni tal-Unjoni Ewropea dwar il-Bini tal-Kapaċità Marittima Reġjonali fil-Qarn tal-Afrika (EUCAP NESTOR) (ĠU L 217, 23.7.2014, p. 39).

      (2)  Deċiżjoni tal-Kunsill 2012/389/PESK tas-16 ta' Lulju 2012 dwar il-Missjoni tal-Unjoni Ewropea dwar il-Bini tal-Kapaċità Marittima Reġjonali fil-Qarn tal-Afrika (EUCAP NESTOR) (ĠU L 187, 17.7.2012, p. 40).


title: Deċiżjoni tal-Parlament Ewropew tat-23 ta' April 2009 dwar il-kwittanza għall-implimentazzjoni tal-baġit tal-Fondazzjoni Ewropea għat-Titjib tal-Kundizzonijiet tal-Għejxien u tax-Xogħol għas-sena finanzjarja 2007

text:
               26.9.2009

               MT

               Il-Ġurnal Uffiċjali tal-Unjoni Ewropea

               L 255/190

         DEĊIŻJONI TAL-PARLAMENT EWROPEW
   tat-23 ta’ April 2009
   dwar il-kwittanza għall-implimentazzjoni tal-baġit tal-Fondazzjoni Ewropea għat-Titjib tal-Kundizzonijiet tal-Għejxien u tax-Xogħol għas-sena finanzjarja 2007
   (2009/677/KE)
   Il-Parlament Ewropew,

               —

               wara li kkunsidra l-kontijiet annwali definittivi tal-Fondazzjoni Ewropea għat-Titjib tal-Kundizzjonijiet tal-Għejxien u tax-Xogħol għas-sena finanzjarja 2007 (1),

               —

               wara li kkunsidra r-rapport tal-Qorti tal-Awdituri dwar il-kontijiet annwali definittivi tal-Fondazzjoni Ewropea għat-Titjib tal-Kundizzjonijiet tal-Għejxien u tax-Xogħol għas-sena finanzjarja 2007, flimkien mat-tweġibiet tal-Fondazzjoni (2),

               —

               wara li kkunsidra r-rakkomandazzjoni tal-Kunsill tal-10 ta’ Frar 2009 (5588/2009 – C6-0060/2009),

               —

               wara li kkunsidra t-Trattat tal-KE, u b’mod partikulari l-Artikolu 276 tiegħu,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (3), u b’mod partikolari l-Artikolu 185 tiegħu,

               —

               wara li kkunsidra r-Regolament tal-Kunsill (KEE) Nru 1365/75 tas-26 ta’ Mejju 1975 dwar il-ħolqien ta’ Fondazzjoni Ewropea għat-Titjib tal-Kondizzjonijiet tal-Għejxien u tax-Xogħol (4), u b’mod partikolari l-Artikolu 16 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju ta’ qafas għall-korpi msemmija fl-Artikolu 185 tar-Regolament (KE, Euratom) Nru 1605/2002 (5), u b’mod partikulari l-Artikolu 94 tiegħu,

               —

               wara li kkunsidra l-Artikolu 71 u l-Anness V tar-Regoli tal-Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit (A6-0173/2009),

               1.

               Jagħti l-kwittanza lid-Direttur tal-Fondazzjoni Ewropea għat-Titjib tal-Kondizzjonijiet tal-Għejxien u tax-Xogħol b’rabta mal-implimentazzjoni tal-baġit tal-Fondazzjoni għas-sena finanzjarja 2007;

               2.

               Jippreżenta l-kummenti tiegħu fir-Riżoluzzjoni ta’ hawn taħt;

               3.

               Jagħti istruzzjonijiet lill-President tiegħu biex jgħaddi din id-Deċiżjoni u r-Riżoluzzjoni li hi parti integrali minnha lid-Direttur tal-Fondazzjoni Ewropea għat-Titjib tal-Kondizzjonijiet tal-Għejxien u tax-Xogħol, lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f’Il-Ġurnal Uffiċjali tal-Unjoni Ewropea (serje L).

            Il-President

         Hans-Gert PÖTTERING

            Is-Segretarju Ġenerali

         Klaus WELLE

      (1)  ĠU C 278, 31.10.2008, p. 60.

      (2)  ĠU C 311, 5.12.2008, p. 156.

      (3)  ĠU L 248, 16.9.2002, p. 1.

      (4)  ĠU L 139, 30.5.1975, p. 1.

      (5)  ĠU L 357, 31.12.2002, p. 72.
   RIŻOLUZZJONI TAL-PARLAMENT EWROPEW
   tat-23 ta’ April 2009
   li tinkludi l-osservazzjonijiet li jiffurmaw parti integrali mid-deċiżjoni dwar il-kwittanza rigward l-implimentazzjoni tal-baġit tal-Fondazzjoni Ewropea għat-Titjib tal-Kondizzjonijiet tal-Għejxien u tax-Xogħol għas-sena finanzjarja 2007
   IL-PARLAMENT EWROPEW,

               —

               wara li kkunsidra l-kontijiet annwali definittivi tal-Fondazzjoni Ewropea għat-Titjib tal-Kundizzjonijiet tal-Għejxien u tax-Xogħol għas-sena finanzjarja 2007 (1),

               —

               wara li kkunsidra r-rapport tal-Qorti tal-Awdituri dwar il-kontijiet annwali definittivi tal-Fondazzjoni Ewropea għat-Titjib tal-Kundizzjonijiet tal-Għejxien u tax-Xogħol għas-sena finanzjarja 2007, flimkien mat-tweġibiet tal-Fondazzjoni (2),

               —

               wara li kkunsidra r-rakkomandazzjoni tal-Kunsill tat-10 ta’ Frar 2009 (5588/2009 – C6-0060/2009),

               —

               wara li kkunsidra t-Trattat tal-KE, u b’mod partikulari l-Artikolu 276 tiegħu,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (3), u b’mod partikolari l-Artikolu 185 tiegħu,

               —

               wara li kkunsidra r-Regolament tal-Kunsill (KEE) Nru 1365/75 tas-26 ta’ Mejju 1975 dwar il-ħolqien ta’ Fondazzjoni Ewropea għat-titjib tal-kondizzjonijiet tal-ħajja u tax-xogħol (4), u b’mod partikolari l-Artikolu 16 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju ta’ qafas għall-korpi msemmija fl-Artikolu 185 tar-Regolament (KE, Euratom) Nru 1605/2002 (5), u b’mod partikulari l-Artikolu 94 tiegħu,

               —

               wara li kkunsidra l-Artikolu 71 u l-Anness V tar-Regoli tal-Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit (A6-0173/2009),

               A.

               billi l-Qorti Ewropea tal-Awdituri stqarret li kisbet assigurazzjoni raġonevoli li l-kontijiet annwali għas-sena finanzjarja 2007 huma ta’ min wieħed joqgħod fuqhom, u li t-tranżazzjonijiet bażiċi huma legali u regolari,

               B.

               billi fit-22 ta’ April 2008 il-Parlament ta kwittanza lid-Direttur tal-Fondazzjoni Ewropea għat-Titjib tal-Kondizzjonijiet tal-Għejxien u tax-Xogħol rigward l-implimentazzjoni tal-baġit tal-Fondazzjoni għas-sena finanzjarja 2006 (6), u fir-riżoluzzjoni li hemm mad-deċiżjoni ta’ kwittanza, inter alia

                           —

                           innota l-kritika tal-QEA li, fir-rigward tal-proċeduri ta’ reklutaġġ, il-kriterji tas-selezzjoni la ġew deċiżi mill-bordijiet tal-għażla mill-bidunett u lanqas ma ġew definiti b’konformità mal-avviż ta’ postijiet vakanti, kif ukoll it-tweġiba tal-Fondazzjoni li l-avviżi kollha ta’ postijiet vakanti issa jinkludu indikazzjoni ċara dwar jekk is-suċċess li jinkiseb fit-testijiet ikunx prekundizzjoni għall-ksib ta’ suċċess fil-kompetizzjoni;

                           —

                           innota wkoll li fl-2006 l-Fondazzjoni nediet evalwazzjoni ex post tal-programm ta’ ħidma 2001-2004, flimkien ma’ evalwazzjoni interim ta’ aspetti magħżulin tax-xogħol li jsir mill-Fondazzjoni bil-għan li jiġu determinati l-impatt tal-organizzazzjoni, il-valur miżjud u l-effikaċja tagħha;

                           —

                           talab li jiġi infurmat dwar ir-riżultati tal-evalwazzjoni,

         Punti ta’ dgħjufija fi proċeduri ta’ reklutaġġ

               1.

               Jiddispjaċih li, l-istess bħal fl-2006, il-QEA sabet nuqqasijiet fil-proċeduri ta’ reklutaġġ; b’mod partikulari, il-QEA sabet għal darba oħra każ li l-kriterji ta’ selezzjoni tiegħu ma kinux definiti b’mod konformi mal-avviż tal-post battal;

               2.

               Jinnota l-osservazzjonijiet l-oħrajn tal-QEA, li la l-applikazzjoni ta’ koeffiċjent korrettur għall-kriterji ta’ selezzjoni, u lanqas il-punti minimi li jridu jinkisbu ma ġew magħżula mill-bord ta’ selezzjoni mill-bidunett;

               3.

               Jinnota li l-QEA tikkunsidra li din is-sitwazzjoni ma’ żguratx il-prinċipji ta’ reklutaġġ trasparenti u mhux diskriminatorju;

               4.

               Jinnota r-risposta tal-Fondazzjoni li fl-2008 l-proċeduri ta’ reklutaġġ ġew adattati sabiex ikun konformi mar-rakkomandazzjonijiet tal-QEA;

               5.

               Jitlob lill-Fondazzjoni sabiex tagħti attenzjoni partikolari lil-legalità tal-proċeduri ta’ reklutaġġ tagħha u biex tispeċifika fir-rapport annwali ta’ attività tagħha għall-2008, il-passi li ttieħdu bħala segwitu għall-osservazzjonijiet tal-QEA;

         Punti ta’ dgħjufija fi proċeduri ta’ akkwist

               6.

               Jinsab imħasseb li fi tliet proċeduri ta’ akkwist il-QEA sabet anomaliji bħal:

                           —

                           proċedura għall-evalwazzjoni finanzjarja ta’ kuntratt li ma kenitx speċifikata b’mod ċar fid-dokumenti tat-tfigħ tal-offerti,

                           —

                           kriterji tal-għażla li ma ppermettewx evalwazzjoni kif xieraq tal-kapaċità finanzjarja tal-kandidati;

               7.

               Jinnota t-tħassib tal-QEA li din is-sitwazzjoni heddet il-kwalità tal-proċeduri u kien hemm ir-riskju li tippreġudika l-għażla finali;

               8.

               Jinnota t-tweġiba tal-Fondazzjoni li fil-futur l-evalwazzjonijiet tal-prezzijiet se jkunu definiti b’mod li jiġu evitati setgħat diskrezzjonarji sa mill-bidu nett u jiġu stipulati kriterji għall-applikazzjoni ta’ livelli minimi ta’ kapaċità;

               9.

               Jitlob lill-Fondazzjoni sabiex tispeċifika fir-rapport annwali ta’ attività tagħha għall-2008, il-passi li ttieħdu bħala segwitu għall-osservazzjonijiet tal-QEA;

         L-introduzzjoni tal- Accrual Based Accounting

               10.

               Huwa sodisfatt mill-fatt li fl-2008 l-Fondazzjoni daħħlet l-ABAC;

               11.

               Jinnota l-osservazzjonijiet tal-QEA li skont ir-Regolament Finanzjarju, il-kontribuzzjonijiet li l-Fondazzjoni rċeviet mingħand il-Kummissjoni sabiex tipprepara għas-sħubija tal-Kroazja u t-Turkija kellhom jiġu ttrattati bħala dħul allokat;

               12.

               Jinnota t-tweġiba tal-Fondazzjoni li sa mill-2008 il-linji tal-baġit għal dħul allokat ġew imdaħħla skont l-ABAC u li se ssegwi r-rakkomandazzjonijiet tal-QEA;

               13.

               Jinnota li l-QEA sabet li EUR 376 611 ta’ VAT rekuperabbli fir-rigward tal-2007 kellhom jiġu klejmjati sa tmiem is-sena, sabiex ikunu konformi mal-prinċipju ta’ ġestjoni finanzjarja soda,

               14.

               Jirrikonoxxi t-tweġiba tal-Fondazzjoni li l-irkupru tal-VAT kien iddewwem minħabba d-dħul tal-ABAC; jinnota li l-VAT pendenti kienet ġiet irkuprata kollha sa April 2008;

         Segwitu għall-eżerċizzju ta’ kwittanza ta’ qabel

               15.

               Jinnota li fl-2006 l-Fondazzjoni nediet evalwazzjoni ex post tal-programm ta’ ħidma 2001-2004, flimkien ma’ evalwazzjoni interim ta’ aspetti magħżulin tax-xogħol li tagħmel il-Fondazzjoni bil-għan li jiġu determinati l-impatt tal-organizzazzjoni, il-valur miżjud u l-effikaċja tagħha;

               16.

               Jinnota mir-rapport ta’ attività annwali li fl-2006 id-direzzjoni strateġika tal-Fondazzjoni kienet ġiet riveduta u kienu ġew formulati ħames objettivi;

               17.

               Jinsisti li għandu jiġi infurmat dwar ir-riżultati tal-evalwazzjoni rigward l-impatt tal-Fondazzjoni, il-valur miżjud u l-effettività tagħha f’ħin xieraq għall-eżerċizzju ta’ kwittanza għall-2008;

               18.

               Jirreferi għal osservazzjonijiet oħrajn li jakkumpanjaw id-deċiżjoni ta’ kwittanza li huma ta’ natura orizzontali għar-riżoluzzjoni tiegħu tat-23 ta’ April 2009 dwar il-ġestjoni finanzjarja u l-kontroll tal-aġenziji tal-UE (7).

      (1)  ĠU C 278, 31.10.2008, p. 60.

      (2)  ĠU C 311, 5.12.2008, p. 156.

      (3)  ĠU L 248, 16.9.2002, p. 1.

      (4)  ĠU L 139, 30.5.1975, p. 1.

      (5)  ĠU L 357, 31.12.2002, p. 72.

      (6)  ĠU L 88, 31.3.2009, p. 93.

      (7)  Ara paġna 206 ta’ dan il-Ġurnal Uffiċjali.


title: Deċiżjoni tal-Kunsill (PESK) 2017/718 tas-27 ta' Marzu 2017 dwar l-iffirmar u l-konklużjoni tal-Ftehim bejn l-Unjoni Ewropea u r-Repubblika tal-Moldova dwar proċeduri ta' sigurtà għall-iskambju u l-protezzjoni ta' informazzjoni klassifikata

text:
               22.4.2017

               MT

               Il-Ġurnal Uffiċjali tal-Unjoni Ewropea

               L 106/1

         DEĊIŻJONI TAL-KUNSILL (PESK) 2017/718
   tas-27 ta' Marzu 2017
   dwar l-iffirmar u l-konklużjoni tal-Ftehim bejn l-Unjoni Ewropea u r-Repubblika tal-Moldova dwar proċeduri ta' sigurtà għall-iskambju u l-protezzjoni ta' informazzjoni klassifikata
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 37 tiegħu, flimkien mal-Artikolu 218(5) u l-ewwel subparagrafu tal-Artikolu 218(6) tat-Trattat dwar il-Funzjonament tal-Unjoni Ewropea,
   Wara li kkunsidra l-proposta tar-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
   Billi:

               (1)

               Fil-laqgħa tiegħu tas-26 ta' Mejju 2015, il-Kunsill iddeċieda li jawtorizza lir-Rappreżentant Għoli tal-Unjoni għall-Affarijiet Barranin u l-Politika ta' Sigurtà (RGħ) biex tiftaħ negozjati taħt l-Artikolu 37 tat-Trattat dwar l-Unjoni Ewropea u f'konformità mal-proċedura stabbilita fl-Artikolu 218(3) tat-Trattat dwar il-Funzjonament tal-Unjoni Ewropea biex tikkonkludi Ftehim dwar is-sigurtà tal-informazzjoni bejn l-Unjoni Ewropea u r-Repubblika tal-Moldova.

               (2)

               Konsegwentement għal dik l-awtorizzazzjoni, ir-RGħ innegozjat Ftehim mar-Repubblika tal-Moldova dwar proċeduri ta' sigurtà għall-iskambju u l-protezzjoni ta' informazzjoni klassifikata.

               (3)

               Dak il-Ftehim għandu jiġi approvat,

         ADOTTA DIN ID-DEĊIŻJONI:
   Artikolu 1
   Il-Ftehim bejn l-Unjoni Ewropea u r-Repubblika tal-Moldova dwar proċeduri ta' sigurtà għall-iskambju u l-protezzjoni ta' informazzjoni klassifikata huwa b'dan approvat f'isem l-Unjoni.
   It-test tal-Ftehim huwa mehmuż ma' din id-Deċiżjoni.
   Artikolu 2
   Il-President tal-Kunsill huwa b'dan awtorizzat jinnomina lill-persuna jew persuni li jkollhom is-setgħa li jiffirmaw il-Ftehim sabiex tintrabat l-Unjoni.
   Artikolu 3
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, is-27 ta' Marzu 2017.

            Għall-Kunsill

            Il-President

         C. ABELA


title: Deċiżjoni tal-Parlament Ewropew tad-29 ta' Novembru 2007 dwar it-talba għall-ħarsien ta' l-immunità u l-privileġġi ta' Renato Brunetta (2007/2172(IMM))

text:
C 297 E/130                                        Il-Ġurnal Uffiċjali ta' l-Unjoni Ewropea                             MT           20.11.2008

Il-Ħamis, 29 ta' Novembru 2007

              P6_TA(2007)0553

              L-ispazju ta' libertà, sigurtà u ġustizzja *

              Riżoluzzjoni leġiżlattiva tal-Parlament Ewropew tad-29 ta' Novembru 2007 dwar il-proposta għal
              deċiżjoni tal-Kunsill dwar Protokoll li jemenda l-Istatut tal-Qorti tal-Ġustizzja fir-rigward tat-tratta-
              ment tad-domandi preliminari li jirrigwardaw l-ispazju ta' libertà, sigurtà u ġustizzja (11824/2007 —
                                                C6-0292/2007 — 2007/0812(CNS))

              (Proċedura ta' konsultazzjoni)

              Il-Parlament Ewropew,

              — wara li kkunsidra l-abbozz ta' deċiżjoni tal-Kunsilll (11824/2007),

              — wara li kkunsidra l-Artikolu 245 (2) tat-Trattat KE u l-Artikolu 160 tat-Trattat Euratom, skond liema
                artikoli l-Kunsill ikkonsulta lill-Parlament (C6-0292/2007),

              — wara li kkunsidra l-Artikolu 51 tar-Regoli ta' Proċedura tiegħu,

              — wara li kkunsidra r-rapport tal-Kumitat għall-Affarijiet Legali (A6-0451/2007),

              1.    Japprova l-abbozz ta' deċiżjoni tal-Kunsill;

              2.    Jistieden lill-Kunsill biex jinfurmah jekk ikollu l-ħsieb li jitbiegħed mit-test approvat mill-Parlament;

              3.   Jitlob lill-Kunsill biex jerġa' jikkonsultah jekk ikollu l-ħsieb li jemenda l-proposta tal-Kummissjoni
              b'mod sustanzjali;

              4.    Jagħti istruzzjonijiet lill-President tiegħu sabiex jgħaddi l-pożizzjoni tal-Parlament lill-Kunsill, lill-Kum-
              missjoni u lill-Qorti tal-Ġustizzja.

              P6_TA(2007)0554

              L-immunità u l-privileġġi ta' Renato Brunetta

              Deċiżjoni tal-Parlament Ewropew tad-29 ta' Novembru 2007 dwar it-talba għall-ħarsien ta' l-immu-
                                   nità u l-privileġġi ta' Renato Brunetta (2007/2172(IMM))

              Il-Parlament Ewropew,

              — wara li kkunsidra t-talba ta' Renato Brunetta għall-ħarsien ta' l-immunità tiegħu rigward il-proċeduri
                ċivili miġjuba kontrih quddiem il-Qorti Distrettwali ta' Milan, fit-18 ta' Jannar 2007, imħabbra fis-
                seduta plenarja tal-31 ta' Jannar 2007,

              — wara li sema' lil Renato Brunetta skond l-Artikolu 7(3) tar-Regoli ta' Proċedura tiegħu,
 ---pagebreak--- 20.11.2008         MT                             Il-Ġurnal Uffiċjali ta' l-Unjoni Ewropea                                         C 297 E/131

                                                                                Il-Ħamis, 29 ta' Novembru 2007

             — wara li kkunsidra l-Artikoli 9 u 10 tal-Protokoll dwar il-Privileġġi u l-Immunitajiet tal-Komunitajiet
               Ewropej, tat-8 ta' April 1965, u l-Artikolu 6(2) ta' l-Att dwar l-elezzjoni tal-membri tal-Parlament
               Ewropew b'vot universali dirett, ta' l-20 ta' Settembru 1976,

             — wara li kkunsidra s-sentenzi tal-Qorti tal-Ġustizzja tal-Komunitajiet Ewropej tat-12 ta' Mejju 1964 u ta'
               l-10 ta' Lulju 1986 (1),

             — wara li kkunsidra l-Artikoli 6(3) u 7 tar-regoli ta' Proċedura tiegħu,

             — wara li kkunsidra r-rapport tal-Kumitat għall-Affarijiet Legali (A6-0449/2007),

             1.    Jiddeċiedi li jħares l-immunità u l-privileġġi ta' Renato Brunetta;

             2.    Jagħti istruzzjonijiet lill-President tiegħu sabiex jgħaddi din id-deċiżjoni, u r-rapport tal-kumitat respon-
             sabbli, minnufih lill-awtoritajiet kompetenti tar-Repubblika Taljana.

             (1) Wagner vs Fohrmann u Krier (101/63, Ġabra 195) u Wybot vs Faure u oħrajn (149/85, Ġabra 2391).

             P6_TA(2007)0555

             Koordinazzjoni ta' ċerti dispożizzjonijiet ta'l-Istati Membri rigward ix-xandir tele-
             viżivi ***II

             Riżoluzzjoni leġiżlattiva tal-Parlament Ewropew tad-29 ta' Novembru 2007 dwar il-pożizzjoni
             komuni tal-Kunsill fir-rigward ta' l-adozzjoni ta' direttiva tal-Parlament Ewropew u tal-Kunsill li
             temenda d-Direttiva tal-Kunsill 89/552/KEE dwar il-koordinazzjoni ta' ċerti dispożizzjonijiet stabbi-
             liti bil-liġi, b'regolament jew b'azzjoni amministrattiva fi Stati Membri dwar it-twettiq ta' attivitajiet
                            ta' xandir bit-televiżjoni (10076/6/2007 — C6-0352/2007 — 2005/0260(COD))

             (Proċedura ta' kodeċiżjoni: it-tieni qari)

             Il-Parlament Ewropew,

             — wara li kkunsidra l-pożizzjoni komuni tal-Kunsill (10076/6/2007 — C6-0352/2007),

             — wara li kkunsidra l-pożizzjoni tiegħu fl-ewwel qari (1) dwar il-proposta tal-Kummissjoni lill-Parlament u
               lill-Kunsill (COM(2005)0646),

             — wara li kkunsidera l-proposta emendata tal-Kummissjoni (COM(2007)0170),

             — wara li kkunsidra l-Artikolu 251(2) tat-Trattat KE,

             — wara li kkunsidra l-Artikolu 67 tar-Regoli ta' Proċedura tiegħu,

             — wara li kkunsidra r-rakkomandazzjoni għal tieni qari tal-Kumitat għall-Kultura u l-Edukazzjoni
               (A6-0442/2007),

             (1) Testi Adottati, 13.12.2006, P6_TA(2006)0559.


title: 2008/781/KE: Deċiżjoni tal-Kunsill tat- 2 ta’ Ottubru 2008 li taħtar seba’ membri Bulgari u seba’ membri supplenti Bulgari fil-Kumitat tar-Reġjuni

text:
               9.10.2008

               MT

               Il-Ġurnal Uffiċjali ta’ l-Unjoni Ewropea

               L 268/29

         DEĊIŻJONI TAL-KUNSILL
   tat-2 ta’ Ottubru 2008
   li taħtar seba’ membri Bulgari u seba’ membri supplenti Bulgari fil-Kumitat tar-Reġjuni
   (2008/781/KE)
   IL-KUNSILL TAL-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 263 tiegħu,
   Wara li kkunsidra l-proposta tal-Gvern Bulgaru,
   Billi:

               (1)

               Fl-24 ta’ Jannar 2006, il-Kunsill adotta d-Deċiżjoni 2006/116/KE (1) li taħtar il-membri u l-membri supplenti tal-Kumitat tar-Reġjuni għall-perijodu mis-26 ta’ Jannar 2006 sal-25 ta’ Jannar 2010.

               (2)

               Saru vakanti l-postijiet ta’ erba’ membri fil-Kumitat tar-Reġjuni konsegwentement għall-iskadenzi tal-mandati tas-Sinjura Antoaneta GEORGIEVA, tas-Sur Yoan KOSTADINOV, tas-Sur Veselin ZLATEV u tas-Sur Bogomil BELCHEV. Saru vakanti l-postijiet ta’ tliet membri konsegwentement għar-riżenji tas-Sur Remzi YUSEINOV, tas-Sur Kiril YORDANOV u tas-Sur Yordan LECHKOV. Saru vakanti l-postijiet ta’ erba’ membri supplenti konsegwentement għall-iskadenzi tal-mandati tas-Sur Delyan ENKIN, tas-Sur Lachezar ROSENOV, tas-Sur Nikola KOLEV u tas-Sinjura Rumiana BOZUKOVA.

               (3)

               Sar vakanti l-post ta’ membru supplenti konsegwentement għar-riżenja tas-Sinjura Anastasia MLADENOVA. Saru vakanti l-postijiet ta’ żewġ membri supplenti konsegwentement għall-ħatra tas-Sur Zlatko ZHIVKOV u għall-ħatra tas-Sur Vladimir MOSKOV bħala membri tal-Kumitat tar- Reġjuni,

         IDDEĊIEDA KIF ĠEJ:
   Artikolu 1
   Dawn li ġejjin huma b’dan maħturin fil-Kumitat tar-Reġjuni għall-bqija tal-mandat attwali, jiġifieri sal-25 ta’ Jannar 2010:

               (a)

               bħala membri:

                           Is-Sinjura Dora Ilieva YANKOVA - Mayor of Smolian municipality, Chairman of the management council of the National Assembly of the Municipalities of the Republic of Bulgaria (NAMRB) (кмет на община Смолян, председател на управителния съвет на Националното сдружение на общините в Република България (НСОРБ),

                           Is-Sur Georgi Ivanov SLAVOV – Mayor of Yambol municipality (кмет на община Ямбол),

                           Is-Sur Guner Fariz Serbest – Mayor of Stambolovo, Member of the management council of the National Assembly of the Municipalities of the Republic of Bulgaria (NAMRB) (кмет на Стамболово, член на управителния съвет на Националното сдружение на общините в Република България (НСОРБ),

                           Is-Sinjura Penka Nedelkova Penkova – Mayor of Lom, Vice-Chairman of the management council of the National Assembly of the Municipalities of the Republic of Bulgaria (NAMRB) (кмет на Лом, заместник-председател на управителния съвет на Националното сдружение на общините в Република България (НСОРБ),

                           Is-Sur Bojidar Ivanov YOTOV – Mayor of Ruse (кмет на Русе),

                           Is-Sur Zlatko ZHIVKOV – Vice-Chairman of the management council of the National Assembly of the Municipalities of the Republic of Bulgaria (NAMRB), Mayor of Montana (заместник-председател на управителния съвет на Националното сдружение на общините в Република България (НСОРБ), кмет на Монтана),

                           Is-Sur Vladimir MOSKOV, Member of the management council of the National Assembly of the Municipalities of the Republic of Bulgaria (NAMRB), Mayor of Gotse Delchev (член на управителния съвет на Националното сдружение на общините в Република България (НСОРБ), кмет на Гоце Делчев).

               (b)

               bħala membri supplenti:

                           Is-Sur Emil Hristov NAIDENOV – Mayor of Gorna Malina (кмет на Горна Малина),

                           Is-Sur Svetlin Genov TANCHEV – Mayor of Stara Zagora (кмет на Стара Загора),

                           Is-Sur Pavel Iliev DIMITROV – Municipal Councillor, Varna (общински съветник, Варна),

                           Is-Sur Veselin Petrov LICHEV – Mayor of Sopot (кмет на Сопот),

                           Is-Sur Krasimir Blagoev KOSTOV – Mayor of Shumen (кмет на Шумен),

                           Is-Sur Ivo Kirilov ANDONOV – Mayor of Silistra, Member of the management council of the National Assembly of the Municipalities of the Republic of Bulgaria (NAMRB) (кмет на Силистра, член на управителния съвет на Националното сдружение на общините в Република България (НСОРБ),

                           Is-Sur Rumen Georgiev RASHEV – Mayor of Veliko Turnovo, Member of the management council of the National Assembly of the Municipalities of the Republic of Bulgaria (NAMRB) (кмет на Велико Търново, член на управителния съвет на Националното сдружение на общините в Република България (НСОРБ).

         Artikolu 2
   Din id-Deċiżjoni għandha jkollha effett fil-ġurnata tal-adozzjoni tagħha.

      Magħmula fil-Lussemburgu, 2 ta’ Ottubru 2008.

            Għall-Kunsill

            Il-President

         X. BERTRAND

      (1)  ĠU L 56, 25.2.2006, p. 75.


title: 2013/526/UE: Deċiżjoni tal-Parlament Ewropew u tal-Kunsill tad- 9 ta’ Ottubru 2013 dwar il-mobilizzazzjoni tal-Fond Ewropew ta’ Aġġustament għall-Globalizzazzjoni, skont il-punt 28 tal-Ftehim Interistituzzjonali tas- 17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-amministrazzjoni finanzjarja tajba (applikazzjoni EGF/2011/025 IT/Lombardia mill-Italja)

text:
               26.10.2013

               MT

               Il-Ġurnal Uffiċjali tal-Unjoni Ewropea

               L 284/22

         DEĊIŻJONI TAL-PARLAMENT EWROPEW U TAL-KUNSILL
   tad-9 ta’ Ottubru 2013
   dwar il-mobilizzazzjoni tal-Fond Ewropew ta’ Aġġustament għall-Globalizzazzjoni, skont il-punt 28 tal-Ftehim Interistituzzjonali tas-17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-amministrazzjoni finanzjarja tajba (applikazzjoni EGF/2011/025 IT/Lombardia mill-Italja)
   (2013/526/UE)
   IL-PARLAMENT EWROPEW U L-KUNSILL TAL-UNJONI EWROPEA,
   Wara li kkunsidraw it-Trattat dwar il-Funzjonament tal-Unjoni Ewropea,
   Wara li kkunsidraw il-Ftehim Interistituzzjonali tas-17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-amministrazzjoni finanzjarja tajba (1), u b’mod partikulari l-punt 28 tiegħu,
   Wara li kkunsidraw ir-Regolament (KE) Nru 1927/2006 tal-Parlament Ewropew u tal-Kunsill tal-20 ta’ Diċembru 2006 li jistabbilixxi l-Fond Ewropew ta’ Aġġustament għall-Globalizzazzjoni (2), u b’mod partikolari l-Artikolu 12(3) tiegħu,
   Wara li kkunsidraw il-proposta mill-Kummissjoni Ewropea,
   Billi:

               (1)

               Il-Fond Ewropew ta’ Aġġustament għall-Globalizzazzjoni (FEG) twaqqaf biex jipprovdi appoġġ addizzjonali għall-ħaddiema li ngħataw is-sensja b’riżultat ta’ bidliet strutturali kbar fix-xejriet kummerċjali dinjija minħabba l-globalizzazzjoni u biex jgħinhom jintegraw mill-ġdid fis-suq tax-xogħol.

               (2)

               Il-kamp ta’ applikazzjoni tal-FEG twessa’ għall-applikazzjonijiet imressqa mill-1 ta’ Mejju 2009 sat-30 ta’ Diċembru 2011 biex jinkludi appoġġ lill-ħaddiema li ngħataw is-sensja b’riżultat dirett tal-kriżi finanzjarja u ekonomika globali.

               (3)

               Il-Ftehim Interistituzzjonali tas-17 ta’ Mejju 2006 jippermetti l-mobilizzazzjoni tal-FEG fi ħdan il-limitu massimu annwali ta’ EUR 500 miljun.

               (4)

               L-Italja ressqet applikazzjoni biex timmobilizza l-FEG, fir-rigward tas-sensji f'żewġ (2) intrapriżi li joperaw fid-Diviżjoni 26 tan-NACE Reviżjoni 2 (“Manifattura ta' prodotti tal-kompjuter, elettroniċi u ottiċi”) fir-reġjun NUTS II tal-Lombardia (ITC4), fit-30 ta' Diċembru 2011 u ssupplimentatha b'informazzjoni addizzjonali sat-12 ta' Marzu 2013. Din l-applikazzjoni hija konformi mar-rekwiżiti għaddeterminazzjoni tal-kontribuzzjonijiet finanzjarji kif stabbilit fl-Artikolu 10 tar-Regolament (KE) Nru 1927/2006. Il-Kummissjoni, għalhekk, ressqet proposta biex timmobilizza l-ammont ta’ EUR 1 164 930.

               (5)

               Il-FEG għandu, għalhekk, jiġi mmobilizzat sabiex jipprovdi kontribuzzjoni finanzjarja għall-applikazzjoni mressqa mill-Italja,

         ADOTTAW DIN ID-DEĊIŻJONI:
   Artikolu 1
   Għall-baġit ġenerali tal-Unjoni Ewropea għas-sena finanzjarja 2013, il-Fond Ewropew ta’ Aġġustament għall-Globalizzazzjoni għandu jiġi mobilizzat biex jipprovdi s-somma ta’ EUR 1 164 930 f’approprjazzjonijiet ta’ impenn u ta’ pagament.
   Artikolu 2
   Din id-Deċiżjoni għandha tiġi ppubblikata f’Il-Ġurnal Uffiċjali tal-Unjoni Ewropea.

      Magħmul fi Strasburgu, id-9 ta’ Ottubru 2013.

            Għall-Parlament Ewropew

            Il-President

         M. SCHULZ

            Għall-Kunsill

            Il-President

         V. LEŠKEVIČIUS

      (1)  ĠU C 139, 14.6.2006, p. 1.

      (2)  ĠU L 406, 30.12.2006, p. 1.


title: Deċiżjoni tal-Kunsill 2014/932/PESK tat- 18 ta' Diċembru 2014 rigward miżuri restrittivi fid-dawl tas-sitwazzjoni fil-Jemen

text:
               19.12.2014

               MT

               Il-Ġurnal Uffiċjali tal-Unjoni Ewropea

               L 365/147

         DEĊIŻJONI TAL-KUNSILL 2014/932/PESK
   tat-18 ta' Diċembru 2014
   rigward miżuri restrittivi fid-dawl tas-sitwazzjoni fil-Jemen
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 29 tiegħu,
   Billi:

               (1)

               Fis-26 ta' Frar 2014, il-Kunsill tas-Sigurtà tan-Nazzjonijiet Uniti adotta r-Riżoluzzjoni 2140 (2014), waqt li fakkar fir-Riżoluzzjoni tiegħu 2014 (2011), 2051 (2012) u d-Dikjarazzjoni Presidenzjali tal-Kunsill tas-Sigurtà tal-15 ta' Frar 2013 u waqt li afferma mill-ġdid l-impenn qawwi tal-Kunsill tas-Sigurtà tan-Nazzjonijiet Uniti għall-unità, is-sovranità, l-indipendenza u l-integrità territorjali tal-Jemen.

               (2)

               Ir-Riżoluzzjoni tal-Kunsill tas-Sigurtà tan-Nazzjonijiet Uniti (UNSCR) 2140 (2014) tirrikjedi li jiġu applikati restrizzjonijiet fuq l-ivvjaġġar fuq persuni li għandhom jiġu nominati mill-Kumitat stabbilit permezz tal-paragrafu 19 tal-UNSCR 2140 (2014) (“il-Kumitat”) u li jiġu ffriżati l-fondi u l-assi tal-persuni jew l-entitajiet li għandhom jiġu nominati mill-Kumitat.

               (3)

               Fis-7 ta' Novembru 2014, il-Kumitat innomina tliet individwi abbażi tal-kriterji stabbiliti fil-paragrafu 17 tal-UNSCR 2140 (2014).

               (4)

               Hija meħtieġa azzjoni mill-Unjoni sabiex jiġu implimentati ċerti miżuri.

         ADOTTA DIN ID-DEĊIŻJONI:
   Artikolu 1
   1.   L-Istati Membri għandhom jieħdu l-miżuri neċessarji biex jipprevjenu d-dħul fi, jew it-tranżitu minn, it-territorji tagħhom tal-persuni nominati mill-Kumitat li huma involuti jew li jipprovdu appoġġ għal atti li jheddu l-paċi, is-sigurtà jew l-istabbiltà tal-Jemen, inkluż iżda mhux limitat għal:

               (a)

               atti li jxekklu jew ifixklu it-tlestija b'suċċess tat-transizzjoni politika, kif deskritt fil-Ftehim dwar l-Inizjattiva tal-Kunsill ta' Kooperazzjoni tal-Golf (GCC) u l-Mekkaniżmu ta' Implimentazzjoni;

               (b)

               atti li jimpedixxu l-implimentazzjoni tal-eżiti tar-rapport finali tal-Konferenza għad-Djalogu Nazzjonali Komprensiv permezz tal-vjolenza, jew attakki fuq infrastruttura essenzjali; jew

               (c)

               l-ippjanar, id-direzzjoni jew it-twettiq ta' atti li jiksru l-liġi internazzjonali applikabbli tad-drittijiet tal-bniedem jew il-liġi umanitarja internazzjonali, jew atti li jikkostitwixxu abbużi tad-drittijiet tal-bniedem, fil-Jemen.

         Il-persuni imsemmijin f'dan il-paragrafu huma elenkati fl-Anness għal din id-Deċiżjoni.
   2.   Il-paragrafu 1 m'għandux jobbliga Stat Membru li jiċħad id-dħul fit-territorju tiegħu liċ-ċittadini tiegħu stess.
   3.   Il-paragrafu 1 m'għandux japplika fejn id-dħul jew it-tranżitu huwa neċessarju għall-parteċipazzjoni fi proċedimenti ġudizzjarji.
   4.   Il-paragrafu 1 m'għandux japplika fejn Stat Membru jiddetermina fuq bażi ta' każ b'każ li dħul jew tranżitu huwa meħtieġ biex javvanzaw il-paċi u l-istabbiltà fil-Jemen u l-Istat Membru jinnotifika sussegwentement lill-Kumitat fi żmien tmienja u erbgħin siegħa wara li tkun saret tali determinazzjoni.
   5.   Il-paragrafu 1 ma għandux japplika fejn il-Kumitat jiddetermina, każ b'każ, li:

               (a)

               id-dħul jew it-tranżitu jkun meħtieġ għal raġunijiet ta' ħtieġa umanitarja, inklużi obbligi reliġjużi; jew

               (b)

               eżenzjoni tiffaċilita l-objettivi ta' paċi u rikonċiljazzjoni nazzjonali fil-Jemen.

         6.   F'każijiet fejn, skont il-paragrafi 3, 4 jew 5, Stat Membru jawtorizza d-dħul jew tranżitu fit-territorju tiegħu ta' persuni elenkati fl-Anness, l-awtorizzazzjoni għandha tkun limitata għall-iskop li għalih tiġi mogħtija u għall-persuni kkonċernati mill-awtorizzazzjoni.
   Artikolu 2
   1.   Il-fondi u r-riżorsi ekonomiċi kollha li jappartjenu lil, jew huma proprjetà ta', miżmuma jew ikkontrollati minn persuni jew entitajiet identifikati mill-Kumitat bħala li huma involuti jew li jipprovdu appoġġ għal atti li jheddu l-paċi, is-sigurtà jew l-istabbiltà tal-Jemen, inkluż iżda mhux limitat għal:

               (a)

               atti li jxekklu jew jimminaw it-tlestija b'suċċess tat-transizzjoni politika, kif deskritt fil-Ftehim dwar l-Inizjattiva tal-Kunsill ta' Kooperazzjoni tal-Golf (GCC) u l-Mekkaniżmu ta' Implimentazzjoni;

               (b)

               atti li jimpedixxu l-implimentazzjoni tal-eżiti tar-rapport finali tal-Konferenza għad-Djalogu Nazzjonali Komprensiv permezz tal-vjolenza, jew attakki fuq infrastruttura essenzjali; jew

               (c)

               l-ippjanar, id-direzzjoni jew it-twettiq ta' atti li jiksru l-liġi internazzjonali applikabbli tad-drittijiet tal-bniedem jew il-liġi umanitarja internazzjonali, jew atti li jikkostitwixxu abbużi tad-drittijiet tal-bniedem, fil-Jemen.

         jew persuni jew entitajiet li jaġixxu f'isimhom jew taħt it-tmexxija tagħhom, jew entitajiet li huma proprjetà ta' jew ikkontrollati minnhom, għandhom jiġu ffriżati.
   Il-persuni u l-entitajiet imsemmija f'dan il-paragrafu huma elenkati fl-Anness għal din id-Deċiżjoni.
   2.   L-ebda fond jew riżors ekonomiku ma għandu jsir direttament jew indirettament disponibbli, lil jew għall-benefiċċju tal-persuni jew l-entitajiet elenkati fl-Anness għal din id-Deċiżjoni.
   3.   L-Istati Membri jistgħu jippermettu eżenzjonijiet mill-miżuri msemmija fil-paragrafi 1 u 2 fir-rigward ta' fondi u riżorsi ekonomiċi li huma:

               (a)

               neċessarji għal spejjeż bażiċi, inkluż ħlasijiet għal prodotti tal-ikel, kera jew ipoteka, mediċini u kura medika, taxxi, primjums ta' assigurazzjoni, u ħlasijiet tal-użu ta' servizzi pubbliċi;

               (b)

               maħsuba esklużivament għall-pagament ta' onorarji professjonali raġonevoli u għar-rimborż tal-ispejjeż imġarrba assoċjati mal-provvista ta' servizzi legali;

               (c)

               maħsuba esklussivament għall-pagament ta' tariffi jew imposti ta' servizzi għaż-żamma jew il-manutenzjoni regolari ta' fondi jew riżorsi ekonomiċi ffriżati;

         wara li ssir notifika lill-Kumitat mill-Istat Membru kkonċernat dwar il-ħsieb tal-awtorizzazzjoni, fejn ikun il-każ, tal-aċċess għal tali fondi jew riżorsi ekonomiċi, u fin-nuqqas ta' deċiżjoni negattiva mill-Kumitat fi żmien ħamest ijiem ta' xogħol minn tali notifika.
   4.   Stat Membru jista' jippermetti wkoll għal eżenzjonijiet mill-miżuri msemmija fil-paragrafi 1 u 2 fir-rigward ta' fondi jew riżorsi ekonomiċi li huma:

               (a)

               neċessarji għal spejjeż straordinarji, sakemm tali determinazzjoni tkun ġiet notifikata mill-Istat Membru kkonċernat lill-Kumitat u tkun ġiet approvata mill-Kumitat; jew

               (b)

               is-suġġett ta' privileġġ jew ta' sentenza ġudizzjarja, amministrattiva jew arbitrali, li f'dak il-każ il-fondi u r-riżorsi ekonomiċi jistgħu jintużaw sabiex jissodisfaw dak il-privileġġ jew dik is-sentenza sakemm il-privileġġ ikun ġie konkluż jew is-sentenza tkun ingħatat qabel id-data li fiha l-persuna jew l-entità kienet inkluża fl-Anness, il-privileġġ jew is-sentenza ma tkunx għall-benefiċċju ta' persuna jew entità msemmija fl-Artikolu 1, u tkun ġiet notifikata mill-Istat Membru kkonċernat;

         (5)   Il-paragrafu 1 ma għandux jipprevjeni persuna jew entità indikata milli tagħmel pagament dovut skont kuntratt magħmul qabel ma tali persuna jew entità ġiet elenkata, dment li l-Istat Membru rilevanti jkun iddetermina li l-pagament mhuwiex irċevut direttament jew indirettament minn persuna jew entità msemmija fl-Artikolu 2(1) u wara notifika mill-Istat Membru kkonċernat lill-Kumitat dwar l-intenzjoni li jsiru jew li jiġu rċevuti tali pagamenti jew li jiġi awtorizzat, fejn adatt, ir-rilaxx ta' fondi jew riżorsi ekonomiċi ffriżati għal dan il-għan, għaxart ijiem ta' xogħol qabel tali awtorizzazzjoni.
   6.   Il-paragrafu 2 m'għandux japplika għaż-żieda ma' kontijiet iffriżati ta':

               (a)

               imgħaxijiet jew dħul ieħor dovut fuq dawk il-kontijiet; jew

               (b)

               pagamenti dovuti taħt kuntratti, ftehimiet jew obbligi li ġew konklużi jew li rriżultaw qabel id-data li fiha dawk il-kontijiet saru soġġetti għal miżuri restrittivi taħt din id-Deċiżjoni;

         sakemm tali imgħax, dħul u pagamenti oħrajn jibqgħu soġġetti għall-paragrafu 1.
   Artikolu 3
   Il-Kunsill għandu jistabbilixxi l-lista fl-Anness u għandu jemendaha f'konformità mad-deċiżjonijiet meħudin mill-Kunsill tas-Sigurtà jew mill-Kumitat.
   Artikolu 4
   1.   Fejn il-Kunsill tas-Sigurtà jew il-Kumitat jinnomina persuna jew entità, il-Kunsill għandu jinkludi lil tali persuna jew entità fl-Anness. Il-Kunsill għandu jikkomunika d-deċiżjoni tiegħu, inklużi r-raġunijiet għall-elenkar, lill-persuna kkonċernata, direttament, jekk l-indirizz ikun magħruf, jew permezz tal-pubblikazzjoni ta' notifika, li tipprovdi lil tali persuna b'opportunità li tippreżenta osservazzjonijiet.
   2.   Fejn jiġu ppreżentati osservazzjonijiet, jew fejn tiġi preżentata evidenza sostanzjali ġdida, il-Kunsill għandu jirrevedi d-deċiżjoni tiegħu u jinforma lill-persuna kkonċernata b'dan.
   Artikolu 5
   1.   L-Anness għandu jinkludi r-raġunijiet għall-elenkar tal-persuni u l-entitajiet kif ipprovduti mill-Kunsill tas-Sigurtà jew il-Kumitat.
   2.   L-Anness għandu jinkludi wkoll, fejn disponibbli, informazzjoni pprovduta mill-Kunsill tas-Sigurtà jew mill-Kumitat li hija neċessarja għall-identifikazzjoni tal-persuni jew l-entitajiet ikkonċernati. Fir-rigward tal-persuni, tali informazzjoni tista' tinkludi l-ismijiet, inklużi l-psewdonimi, id-data u l-post ta' twelid, iċ-ċittadinanza, in-numri tal-passaport u tal-karta tal-identità, is-sess, l-indirizz jekk magħruf, u l-funzjoni jew il-professjoni. Fir-rigward tal-entitajiet, tali informazzjoni tista' tinkludi l-ismijiet, il-post u d-data tar-reġistrazzjoni, in-numru tar-reġistrazzjoni u l-post tan-negozju.
   Artikolu 6
   Din id-Deċiżjoni għandha tiġi emendata jew imħassra kif adatt, skont id-deċiżjonijiet meħudin mill-Kunsill tas-Sigurtà.
   Artikolu 7
   Din id-Deċiżjoni għandha tidħol fis-seħħ fil-jum tal-pubblikazzjoni tagħha f'Il-Ġurnal Uffiċjali tal-Unjoni Ewropea.

      Magħmul fi Brussell, it-18 ta' Diċembru 2014.

            Għall-Kunsill

            Il-President

         S. GOZI

      ANNESS
      Lista ta' persuni u entitajiet imsemmijin fl-Artikoli 1(1) u 2(1) u (2)
      PERSUNI

                  1.

                     Abdullah Yahya Al Hakim (magħruf ukoll bħala: a) Abu Ali al Hakim; b) Abu-Ali al- Hakim; c) Abdallah al-Hakim; d) Abu Ali Alhakim; e) Abdallah al-Mu'ayyad).
                  Kitba oriġinali:

                     Deżinjazzjoni: Grupp Huthi t-tieni fil-kmand. Indirizz: Dahyan, Sa'dah Governorate, Jemen. Data tat-twelid: a) Bejn wieħed u ieħor fl-1985; b) Bejn l-1984 u l-1986. Post tat-twelid: a) Dahyan, Jemen; b) Sa'dah Governorate, Jemen. Ċittadinanza: Jemen. Informazzjoni oħra: Sess: raġel. Data tad-deżinjazzjoni min-NU: 7.11.2014.

                     Informazzjoni addizzjonali mit-taqsira narrattiva tar-raġunijiet għall-elenkar ipprovduta mill-Kumitat tas-Sanzjonijiet:

                              Abdullah Yahya Al Hakim ġie nominat għas-sanzjonijiet fis-7 ta' Novembru 2014 skont il-paragrafi 11 u 15 tal-UNSCR 2140 (2014), minħabba li jissodisfa l-kriterji tad-deżinjazzjoni stabbiliti fil-paragrafi 17 u 18 tar-Riżoluzzjoni.

                              Abdullah Yahya Al Hakim kien involut f'atti li jheddu l-paċi, is-sigurtà jew l-istabbiltà tal-Jemen, bħal atti li jxekklu l-implimentazzjoni tal-ftehim tat-23 ta' Novembru 2011, bejn il-Gvern tal-Jemen u dawk fl-oppożizzjoni, li jipprevedi transizzjoni paċifika tal-poter fil-Jemen, u li jxekklu l-proċess politiku fil-Jemen.

                              F'Ġunju 2014, Abdullah Yahya Al Hakim skont ir-rapporti kellu laqgħa sabiex jippjana kolp ta' stat kontra l-President tal-Jemen Abdrabuh Mansour Hadi. Al Hakim iltaqa' ma' militari u kmandanti tas-sigurtà, u mexxejja tribali; figuri partiġjani ewlenin leali lejn l-ex President tal-Jemen Ali Abdullah Saleh attendew ukoll il-laqgħa, li kienet timmira li tikkoordina l-isforzi militari biex jieħdu f'idejhom Sana'a, il-belt kapitali tal-Jemen.

                              F'dikjarazzjoni pubblika fid-29 ta' Awwissu 2014, il-President tal-Kunsill tas-Sigurtà tan-Nazzjonijiet Uniti ddikjara li l-Kunsill ikkundanna l-azzjonijiet tal-forzi kkmandati minn Abdullah Yahya Al Hakim li invadew Amran, il-Jemen, inklużi l-kwartieri ġenerali tal-Brigata tal-Armata tal-Jemen fit-8 ta' Lulju 2014. Al Hakim mexxa l-ħakma vjolenti ta' Lulju 2014 tal-Governorat ta' Amran u kien il-kmandant militari responsabbli li jieħu deċiżjonijiet rigward il-konflitti kurrenti fil-Governorat ta' Amran u f'Hamdan, il-Jemen.

                              Minn kmieni f'Settembru 2014, Abdullah Yahya Al Hakim baqa' f'Sana'a biex jissorvelja operazzjonijiet ta' ġlied fil-każ li kien jibda l-ġlied. Ir-rwol tiegħu kien li jorganizza operazzjonijiet militari sabiex ikunu jistgħu jwaqqgħu l-Gvern tal-Jemen, u huwa kien ukoll responsabbli biex jiżgura u jikkontrolla r-rotot kollha lejn u barra Sana'a.

                  2.

                     Abd Al-Khaliq Al-Huthi (magħruf ukoll bħala: a) Abd-al-Khaliq al-Huthi; b) Abd-al-Khaliq Badr-al-Din al Huthi; c) 'Abd al-Khaliq Badr al-Din al-Huthi; d) Abu-Yunus).
                  Kitba oriġinali:

                     Deżinjazzjoni: Kmandant militari Huthi. Data tat-Twelid: 1984. Ċittadinanza: Jemen. Informazzjoni oħra: Sess: Raġel. Data tad-deżinjazzjoni min-NU: 7.11.2014.

                     Informazzjoni addizzjonali mit-taqsira narrattiva tar-raġunijiet għall-elenkar ipprovduta mill-Kumitat tas-Sanzjonijiet:

                              Abd al-Khaliq al-Huthi ġie nominat għas-sanzjonijiet fis-7 ta' Novembru 2014 skont il-paragrafi 11 u 15 tal-UNSCR 2140 (2014), bħala li jissodisfa l-kriterji tad-deżinjazzjoni stabbiliti fil-paragrafi 17 u 18 tar-Riżoluzzjoni.

                              Abd al-Khaliq al-Huthi kien involut f'atti li jheddu l-paċi, is-sigurtà jew l-istabbiltà tal-Jemen, bħal atti li jxekklu l-implimentazzjoni tal-ftehim tat-23 ta' Novembru 2011 bejn il-Gvern tal-Jemen u dawk fl-oppożizzjoni, li jipprevedi transizzjoni paċifika tal-poter fil-Jemen, u atti li jxekklu l-proċess politiku fil-Jemen.

                              Lejn l-aħħar ta' Ottubru 2013, Abd Al-Khaliq al-Huthi mexxa grupp ta' ġellieda mlibbsin uniformijiet militari tal-Jemen f'attakk fuq postijiet f'Dimaj, il-Jemen. Il-ġlied sussegwenti rriżulta f'diversi mwiet.

                              Lejn l-aħħar ta' Settembru 2014, numru mhux magħruf ta' ajruplani mhux identifikati allegatament kienu lesti biex jattakkaw faċilitajiet diplomatiċi f'Sana'a, il-Jemen, malli jirċievu ordnijiet minn Abd Al-Khaliq al-Huthi. Fit-30 ta' Awwissu 2014, al-Huthi kkoordina biex iċaqilqu l-armi minn Amran għal kamp ta' protesta f'Sana'a.

                  3.

                     Ali Abdullah Saleh (magħruf ukoll bħala: Ali Abdallah Salih).
                  Kitba oriġinali:

                     Deżinjazzjoni: a) President tal-partit tal-Kungress tal-Poplu Ġenerali tal-Jemen; b) President tal-Ex-Repubblika tal-Jemen. Data tat-twelid: a)21.3.1945; b)21.3.1946; c)21.3.1942; d) 21.3.1947. Post tat-twelid: a) Bayt al-Ahmar, Sana'a Governorate, il-Jemen; b) Sana'a, il-Jemen; c) Sana'a, Sanhan, Al-Rib' al-Sharqi. Ċittadinanza: Jemen. Nru tal-Passaport: 00016161 (Jemen). Nru ta' identifikazzjoni nazzjonali: 01010744444. Informazzjoni oħra: Sess: Raġel. Data tal-għażla min-NU: 7.11.2014.

                     Informazzjoni addizzjonali mit-taqsira narrattiva tar-raġunijiet għall-elenkar ipprovduta mill-Kumitat tas-Sanzjonijiet:

                              Ali Abdullah Saleh ġie nominat għas-sanzjonijiet fis-7 ta' Novembru 2014 skont il-paragrafi 11 u 15 tar-Riżoluzzjoni 2140 (2014), minħabba li jissodisfa l-kriterji tal-għażla stabbiliti fil-paragrafi 17 u 18 tar-Riżoluzzjoni.

                              Ali Abdullah Saleh kien involut f'atti li jheddu l-paċi, is-sigurtà jew l-istabbiltà tal-Jemen, bħal atti li jxekklu l-implimentazzjoni tal-ftehim tat-23 ta' Novembru 2011 bejn il-Gvern tal-Jemen u dawk fl-oppożizzjoni, li jipprevedi transizzjoni paċifika tal-poter fil-Jemen, u atti li jxekklu l-proċess politiku fil-Jemen.

                              Skont il-Ftehim tat-23 ta' Novembru 2011 appoġġat mill-Kunsill ta' Kooperazzjoni tal-Golf, Ali Abdullah Saleh irriżenja minn President tal-Jemen wara aktar minn 30 snin.

                              Mill-ħarifa tal-2012, Ali Abdullah Saleh kien allegatament sar wieħed mis-sostenituri primarji tal-azzjonijiet vjolenti ta' Huthi fit-Tramuntana tal-Jemen.

                              Ġlied fin-Nofsinhar tal-Jemen fi Frar 2013 kien ir-riżultat ta' sforzi magħquda ta' Saleh, l-AQAP u s-seċessjonista tan-Nofsinhar Ali Salim al-Bayd sabiex jaqilgħu l-inkwiet qabel il-Konferenza ta' Djalogu Nazzjonali fil-Jemen tat-18 ta' Frar 2013. Aktar reċentement, f'Settembru 2014, Saleh kien qed jiddestabbilizza l-Jemen billi juża persuni oħrajn biex jimminaw lill-gvern ċentrali u joħolqu biżżejjed instabbiltà biex jheddu b'kolp ta' stat. Skont rapport ta' Settembru 2014 minn Bord ta' Esperti tan-Nazzjonijiet Uniti għall-Jemen, interlokuturi allegaw li Saleh jappoġġa azzjonijiet vjolenti ta' xi Jemeniti billi jipprovdilhom fondi u appoġġ politiku, kif ukoll billi jiżgura li l-Membri tal-GPC jibqgħu jikkontribwixxu għad-destabbilizzazzjoni tal-Jemen permezz ta' diversi mezzi.


title: Deċiżjoni (UE, Euratom) 2016/1563 tal-Parlament Ewropew tat-28 ta’ April 2016 dwar l-għeluq tal-kontijiet tal-Aġenzija Fornitriċi tal-Euratom għas-sena finanzjarja 2014

text:
               14.9.2016

               MT

               Il-Ġurnal Uffiċjali tal-Unjoni Ewropea

               L 246/347

         DEĊIŻJONI (UE, EURATOM) 2016/1563 TAL-PARLAMENT EWROPEW
   tat-28 ta’ April 2016
   dwar l-għeluq tal-kontijiet tal-Aġenzija Fornitriċi tal-Euratom għas-sena finanzjarja 2014
   IL-PARLAMENT EWROPEW,

               —

               wara li kkunsidra l-kontijiet annwali finali tal-Aġenzija Fornitriċi tal-Euratom għas-sena finanzjarja 2014,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Fornitriċi tal-Euratom għas-sena finanzjarja 2014, flimkien mar-risposta tal-Aġenzija (1),

               —

               wara li kkunsidra d-dikjarazzjoni ta’ assigurazzjoni (2) dwar l-affidabbiltà tal-kontijiet u l-legalità u r-regolarità tat-tranżazzjonijiet ta’ bażi, ipprovduta mill-Qorti tal-Awdituri għas-sena finanzjarja 2014 skont l-Artikolu 287 tat-Trattat dwar il-Funzjonament tal-Unjoni Ewropea,

               —

               wara li kkunsidra r-rakkomandazzjoni tal-Kunsill tat-12 ta’ Frar 2016 dwar il-kwittanza li għandha tingħata lill-Aġenzija fir-rigward tal-implimentazzjoni tal-baġit għas-sena finanzjarja 2014 (05584/2016 — C8-0083/2016),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra l-Artikolu 106a tat-Trattat li jistabbilixxi l-Komunità Ewropea tal-Enerġija Atomika,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b’mod partikolari l-Artikolu 1(2) tiegħu,

               —

               wara li kkunsidra d-Deċiżjoni tal-Kunsill 2008/114/KE, Euratom tat-12 ta’ Frar 2008 li tistabbilixxi l-Istatuti tal-Aġenzija Fornitriċi tal-Euratom (4), u b’mod partikolari l-Artikolu 8(9) tal-Anness tagħha,

               —

               wara li kkunsidra l-Artikolu 94 u l-Anness V tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit (A8-0110/2016),

               1.

               Jinnota li l-kontijiet annwali finali tal-Aġenzija Fornitriċi tal-Euratom huma kif annessi mar-rapport tal-Qorti tal-Awdituri;

               2.

               Japprova l-għeluq tal-kontijiet tal-Aġenzija Fornitriċi tal-Euratom għas-sena finanzjarja 2014;

               3.

               Jagħti istruzzjonijiet lill-President tiegħu biex jgħaddi din id-deċiżjoni lid-Direttur Ġenerali tal-Aġenzija Fornitriċi tal-Euratom, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 409, 19.12.2015, p. 299.

      (2)  Ara n-nota ta’ qiegħ il-paġna 1.

      (3)  ĠU L 298, 26.10.2012, p. 1.

      (4)  ĠU L 41, 15.2.2008, p. 15.


title: Deċiżjoni tal-Kunsill (PESK) 2015/78 tad- 19 ta' Jannar 2015 dwar Missjoni Konsultattiva Militari tal-PSDK tal-Unjoni Ewropea fir-Repubblika Ċentru-Afrikana (EUMAM RCA)

text:
               20.1.2015

               MT

               Il-Ġurnal Uffiċjali tal-Unjoni Ewropea

               L 13/8

         DEĊIŻJONI TAL-KUNSILL (PESK) 2015/78
   tad-19 ta' Jannar 2015
   dwar Missjoni Konsultattiva Militari tal-PSDK tal-Unjoni Ewropea fir-Repubblika Ċentru-Afrikana (EUMAM RCA)
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 42(4) u l-Artikolu 43(2) tiegħu,
   Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà (ir-Rappreżentant Għoli),
   Billi:

               (1)

               Permezz ta' ittra tal-10 ta' Settembru 2014, ix-'Chef de l'État de Transition' tar-Repubblika Ċentru-Afrikana (RĊA) stieden lill-Unjoni ttawwal l-operazzjoni militari tal-Unjoni Ewropea fir-Repubblika Ċentru-Afrikana (EUFOR RCA) u tinvolvi ruħha f'impenn li jiġi wara l-EUFOR bil-għan li tappoġġa l-Forzi Armati Ċentru-Afrikani (FACA).

               (2)

               Fil-konklużjonijiet tiegħu tas-17 u t-18 ta' Novembru 2014, il-Kunsill għaraf il-ħtieġa ta' approċċi komuni man-NU fir-RĊA fir-riforma tal-forzi tas-sigurtà tagħha, inklużi l-forzi armati, sabiex tiġi stabbilizzata s-sitwazzjoni b'appoġġ għall-proċess politiku. F'dan ir-rigward, huwa jirrikonoxxi l-valur miżjud ta' rwol ieħor potenzjali għall-Unjoni fir-riforma tas-settur tas-sigurtà, b'appoġġ għall-isforzi tan-NU, filwaqt li tiġi żgurata parteċipazzjoni lokali.

               (3)

               Fil-15 ta' Diċembru 2014, il-Kunsill approva Kunċett ta' Ġestjoni ta' Kriżijiet f'missjoni konsultattiva militari possibbli tal-Unjoni tal-PSDK fir-RĊA, biex jikkontribwixxi għar-riforma tal-FACA.

               (4)

               Permezz ta' ittra tas-16 ta' Jannar 2015, ix-'Chef de l'État de Transition' tar-RĊA stieden lill-Unjoni tibgħat missjoni konsultattiva militari tal-UE fir-RĊA.

               (5)

               EUMAM RCA għandha timplimenta malajr kemm jista' jkun il-Kapaċità Operattiva Sħiħa (FOC).

               (6)

               Il-Kumitat Politiku u ta' Sigurtà (KPS) għandu jeżerċita, taħt ir-responsabbiltà tal-Kunsill u tar-Rappreżentant Għoli, kontroll politiku fuq il-missjoni konsultattiva militari tal-PSDK tal-Unjoni, jagħtiha direzzjoni strateġika u jieħu d-deċiżjonijiet rilevanti f'konformità mat-tielet paragrafu tal-Artikolu 38 tat-Trattat dwar l-Unjoni Ewropea (TUE).

               (7)

               Huwa meħtieġ li jiġu negozjati u konklużi ftehimiet internazzjonali relatati mal-istatus ta' unitajiet u persunal tal-UE u mal-parteċipazzjoni ta' Stati terzi f'missjonijiet tal-Unjoni.

               (8)

               F'konformità mal-Artikolu 41(2) TUE, u f'konformità mad-Deċiżjoni tal-Kunsill 2011/871/PESK (1) li tistabbilixxi mekkaniżmu li jamministra l-finanzjament tal-ispejjeż komuni tal-operazzjonijiet tal-Unjoni li jkollhom implikazzjonijiet militari jew ta' difiża, in-nefqa operazzjonali li tirriżulta minn din id-Deċiżjoni, li jkollha implikazzjonijiet militari jew ta' difiża, għandha titħallas mill-Istati Membri.

               (9)

               F'konformità mal-Artikolu 5 tal-Protokoll Nru 22 dwar il-pożizzjoni tad-Danimarka anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, id-Danimarka ma tiħux sehem fl-elaborazzjoni u fl-implimentazzjoni ta' deċiżjonijiet u azzjonijiet tal-Unjoni li jkollhom implikazzjonijiet ta' difiża. B'konsegwenza ta' dan, id-Danimarka mhix tieħu sehem fl-adozzjoni ta' din id-Deċiżjoni, la hi marbuta biha u lanqas mhija soġġetta għall-applikazzjoni tagħha u ma tiħux sehem fil-finanzjament ta' din il-missjoni,

         ADOTTA DIN ID-DEĊIŻJONI:
   Artikolu 1
   Missjoni
   1.   L-Unjoni għandha twettaq Missjoni Konsultattiva Militari tal-PSDK fir-Repubblika Ċentru-Afrikana (EUMAM RCA) biex tappoġġa lill-awtoritajiet tar-RĊA fit-tħejjija tar-Riforma tas-Settur tas-Sigurtà li jmiss billi tgħin lill-FACA jimmaniġġjaw is-sitwazzjoni eżistenti tagħhom u jibnu l-kapaċità u l-kwalità meħtieġa biex tintlaħaq il-mira li l-FACA jsiru modernizzati, effettivi u responsabbli. Hija għandha tiffoka fuq l-azzjoni tagħha fiż-żona ta' Bangui.
   2.   Il-EUMAM RCA għandha topera skont l-għanijiet politiċi, strateġiċi, politiċi-militari kif jinsabu fil-Kunċett ta' Ġestjoni ta' -Kriżijiet approvat mill-Kunsill fil-15 ta' Diċembru 2014.
   Artikolu 2
   Ħatra tal-Kmandant tal-Missjoni tal-UE
   1.   Il-Brigadier Ġenerali Dominique LAUGEL huwa b'dan maħtur Kmandant tal-Missjoni tal-UE tal-EUMAM RCA (il-Kmandant tal-Missjoni).
   2.   Il-Kmandant tal-Missjoni għandu jeżerċita l-funzjonijiet ta' Kmandant tal-Operazzjoni tal-UE u ta' Kmandant tal-Forza tal-UE.
   Artikolu 3
   Għażla tal-Kwartieri Ġenerali tal-Missjoni
   1.   Il-Kwartieri Ġenerali tal-Missjoni tal-EUFOR RCA għandhom ikunu f'Bangui, ir-RĊA. Huma għandhom iwettqu l-funzjonijiet kemm ta' Kwartieri Ġenerali Operazzjonali kif ukoll ta' Kwartieri Ġenerali tal-Forza.
   2.   Il-Kwartieri Ġenerali tal-Missjoni għandhom jinkludu ċellola ta' appoġġ fi Brussell.
   Artikolu 4
   Ippjanar u tnedija tal-EUMAM RCA
   1.   Ir-Regoli tal-Ingaġġ meħtieġa għall-fażi preparatorja tal-EUMAM RCA għandhom jiġu approvati mill-Kunsill mill-aktar fis possibbli wara l-adozzjoni ta' din id-Deċiżjoni.
   2.   Il-EUMAM RCA għandha tiġi mnedija b'Deċiżjoni tal-Kunsill fid-data rrakkomandata mill-Kmandant tal-Missjoni ladarba tkun laħqet il-Kapaċità Operattiva Inizjali (IOC) tagħha, wara l-approvazzjoni tal-Pjan tal-Missjoni u, jekk meħtieġ, tar-Regoli addizzjonali tal-Ingaġġ.
   Artikolu 5
   Kontroll politiku u direzzjoni strateġika
   1.   Taħt ir-responsabbiltà tal-Kunsill u tar-Rappreżentant Għoli, il-KPS għandu jeżerċita l-kontroll politiku u d-direzzjoni strateġika tal-EUMAM RCA. Il-Kunsill b'dan jawtorizza lill-KPS sabiex jieħu d-deċiżjonijiet rilevanti f'konformità mal-Artikolu 38 TUE. Din l-awtorizzazzjoni għandha tinkludi s-setgħat biex jiġu emendati d-dokumenti tal-ippjanar, inkluż il-Pjan tal-Missjoni, u r-Regoli tal-Ingaġġ. Għandha tinkludi wkoll is-setgħa biex jittieħdu deċiżjonijiet dwar il-ħatra tal-Kmandanti sussegwenti tal-Missjoni. Is-setgħat ta' deċiżjoni rigward l-objettivi u t-tmiem tal-EUMAM RCA għandhom jibqgħu f'idejn il-Kunsill.
   2.   Il-KPS għandu jirrapporta lill-Kunsill f'intervalli regolari.
   3.   Il-KPS f'intervalli regolari, jirċievi rapporti mill-president tal-Kumitat Militari tal-UE (EUMC) rigward kif qed timxi l-EUMAM RCA. Il-KPS jista' jistieden lill-Kmandant tal-Missjoni għal-laqgħat tiegħu, kif xieraq.
   Artikolu 6
   Direzzjoni militari
   1.   L-EUMC għandu jissorvelja l-eżekuzzjoni korretta ta' EUMAM RCA li ssir taħt ir-responsabbiltà tal-Kmandant tal-Missjoni.
   2.   L-EUMC għandu f'intervalli regolari, jirċievi rapporti mill-Kmandant tal-Missjoni. Huwa jista' jistieden lill-Kmandant tal-Missjoni għal-laqgħat tiegħu, kif xieraq.
   3.   Il-president tal-EUMC għandu jaġixxi bħala l-punt ewlieni ta' kuntatt mal-Kmandant tal-Missjoni.
   Artikolu 7
   Konsistenza tar-rispons u l-koordinament tal-Unjoni
   1.   Ir-Rappreżentant Għoli għandu jiżgura l-implimentazzjoni ta' din id-Deċiżjoni u l-konsistenza tagħha mal-azzjoni esterna kollha tal-Unjoni, inklużi l-programmi ta' żvilupp tal-Unjoni u l-għajnuna umanitarja tagħha.
   2.   Mingħajr preġudizzju għall-katina ta' kmand, il-Kmandant tal-Missjoni għandu jirċievi gwida politika lokali mill-Kap tad-Delegazzjoni tal-Unjoni f'Bangui.
   3.   Ir-Rappreżentant Għoli, assistit mis-Servizz Ewropew għall-Azzjoni Esterna (SEAE), għandu jaġixxi bħala punt ta' kuntatt ewlieni man-Nazzjonijiet Uniti, l-awtoritajiet tar-RĊA u l-pajjiżi ġirien, l-Unjoni Afrikana (UA), il-Komunità Ekonomika tal-Istati tal-Afrika Ċentrali (ECCAS), kif ukoll ma' atturi internazzjonali u bilaterali oħrajn rilevanti.
   4.   L-arranġamenti ta' koordinazzjoni bejn il-Kmandant tal-Missjoni, l-atturi tal-Unjoni u sħab strateġiċi ewlenin lokali rilevanti għall-operazzjoni għandhom jiġu definiti fil-Pjan tal-Missjoni.
   Artikolu 8
   Parteċipazzjoni ta' Stati terzi
   1.   Mingħajr preġudizzju għall-awtonomija tat-teħid ta' deċiżjonijiet tal-Unjoni u l-qafas istituzzjonali uniku tagħha, u skont il-linji gwida rilevanti tal-Kunsill Ewropew, Stati terzi jistgħu jiġu mistiedna jieħdu sehem fil-EUMAM RCA.
   2.   Il-Kunsill b'dan jawtorizza lill-KPS biex jistieden lil Stati terzi sabiex jipproponu kontribut u biex jieħu, fuq ir-rakkomandazzjoni tal-Kmandant tal-Missjoni u l-EUMC, id-deċiżjonijiet adatti dwar l-aċċettazzjoni tal-kontributi proposti.
   3.   L-arranġamenti dettaljati għall-parteċipazzjoni ta' Stati terzi għandhom ikunu s-suġġett ta' ftehimiet konklużi skont l-Artikolu 37 tat-TUE u f'konformità mal-proċedura stabbilita fl-Artikolu 218 tat-Trattat dwar il-Funzjonament tal-Unjoni Ewropea. Fejn l-Unjoni u Stat terz ikunu kkonkludew ftehim li jistabbilixxi qafas għall-parteċipazzjoni ta' dan tal-aħħar f'missjonijiet ta' ġestjoni ta' kriżijiet tal-Unjoni, id-dispożizzjonijiet ta' tali ftehim għandhom japplikaw fil-kuntest tal-EUMAM RCA.
   4.   L-Istati Terzi li jagħmlu kontributi militari sinifikanti għal EUMAM RCA għandu jkollhom l-istess drittijiet u obbligi fir-rigward tat-tmexxija ta' kuljum ta' EUMAM RCA bħall-Istati Membri parteċipanti tal-EUMAM RCA.
   5.   Il-Kunsill b'dan jawtorizza lill-KPS biex jieħu d-deċiżjonijiet rilevanti rigward it-twaqqif ta' Kumitat ta' Kontributuri, fil-każ li xi Stati terzi jipprovdu kontributi militari sinifikanti.
   Artikolu 9
   Status tal-persunal immexxi mill-UE
   L-istatus tal-unitajiet u l-persunal immexxija mill-UE, inklużi l-privileġġi, l-immunitajiet u l-garanziji ulterjuri meħtieġa għat-twettiq u l-funzjonament bla xkiel tal-missjoni tagħhom, għandu jkun is-suġġett ta' ftehim konkluż skont l-Artikolu 37 TUE u f'konformità mal-proċedura stabbilita fl-Artikolu 218 TFUE.
   Artikolu 10
   Arranġamenti finanzjarji
   1.   L-ispejjeż komuni tal-EUMAM RCA għandhom jiġu amministrati skont id-Deċiżjoni 2011/871/PESK.
   2.   L-ammont ta' referenza finanzjarja għall-ispejjeż komuni tal-EUMAM RCA għandu jkun ta' EUR 7,9 miljun. Il-persentaġġ tal-ammont ta' referenza msemmi fl-Artikolu 25(1) tad-Deċiżjoni 2011/871/PESK għandu jkun 50 % u l-persentaġġ għall-impenn imsemmi fl-Artikolu 32(3) tad-Deċiżjoni 2011/871/PESK għandu jkun 70 %.
   Artikolu 11
   Ċellula ta' proġetti
   1.   Il-EUMAM RCA għandu jkollha ċellola ta' proġetti għall-identifikazzjoni u l-implimentazzjoni ta' proġetti, biex jiġu ffinanzjati mill-Istati Membri jew l-Istati terzi li huma konsistenti mal-objettivi tagħha u jikkontribwixxu għat-twettiq tal-mandat.
   2.   Soġġett għall-paragrafu 3, il-Kmandant tal-Missjoni għandu jkun awtorizzat li juża l-kontribuzzjonijiet finanzjarji mill-Istati Membri jew minn Stati terzi sabiex jimplimenta proġetti identifikati bħala li jissupplimentaw azzjonijiet oħra tal- EUMAM RCA b'mod konsistenti. F'dan il-każ. il-Kmandant tal-Missjoni għandu jikkonkludi arranġament ma' dawk l-Istati, li jkopri b'mod partikolari l-proċeduri speċifiċi biex jiġi ttrattat kwalunkwe lment minn partijiet terzi dwar dannu kkawżat bħala riżultat ta' atti jew ommissjonijiet minn EUMAM RCA fl-użu tal-fondi pprovduti minn dawk l-Istati.
   L-Unjoni jew ir-Rappreżentant Għoli m'għandhom taħt l-ebda ċirkostanza jinżammu responsabbli mill-Istati li jikkontribwixxu bħala riżultat ta' atti jew ommissjonijiet minn EUMAM RCA fl-użu tal-fondi pprovduti minn dawk l-Istati.
   3.   Il-KPS għandu jaqbel dwar l-aċċettazzjoni ta' kontribuzzjoni finanzjarja mill-Istati terzi għaċ-Ċellula ta' Proġetti.
   Artikolu 12
   Rilaxx ta' informazzjoni
   1.   Ir-Rappreżentant Għoli għandu jkun awtorizzat li jirrilaxxa lil Stati terzi assoċjati ma' din id-Deċiżjoni, kif adatt u f'konformità mal-ħtiġijiet ta' EUMAM RCA, informazzjoni klassifikata tal-UE ġġenerata għall-finijiet ta' EUMAM RCA, f'konformità mad-Deċiżjoni tal-Kunsill 2013/488/UE (2), kif ġej:

               (a)

               sal-livell previst mill-Ftehimiet applikabbli dwar is-Sigurtà tal-Informazzjoni konklużi bejn l-Unjoni u l-Istat terz ikkonċernat;

               (b)

               jew sal-livell “CONFIDENTIEL UE/EU CONFIDENTIAL” f'każijiet oħrajn.

         2.   Ir-Rappreżentant Għoli għandu jkun awtorizzat jgħaddi lin- NU u lill-UA, f'konformità mal-ħtiġijiet operazzjonali ta' EUMAM RCA, informazzjoni klassifikata tal-UE sal-livell “RESTREINT UE/EU RESTRICTED” li hijaġġenerata għall-finijiet ta' EUMAM RCA, f'konformità mad-Deċiżjoni 2013/488/UE. Għandhom isiru arranġamenti għal dan l-iskop bejn ir-Rappreżentant Għoli u l-awtoritajiet kompetenti tan-NU u tal-UA.
   3.   Fil-każ ta' ħtieġa operazzjonali speċifika u immedjata, ir-Rappreżentant Għoli għandu jkun awtorizzat ukoll jgħaddi lill-Istat ospitanti kwalunkwe informazzjoni klassifikata tal-UE sal-livell “RESTREINT UE/EU RESTRICTED” li hija ġġenerata għall-finijiet ta' EUMAM RCA, f'konformità mad-Deċiżjoni 2013/488/UE. Għandhom jitfasslu arranġamenti għal dan l-iskop bejn ir-Rappreżentant Għoli u l-awtoritajiet kompetenti tal-Istat ospitanti.
   4.   Ir-Rappreżentant Għoli għandu jkun awtorizzat li jgħaddi lill-Istati terzi assoċjati ma' din id-Deċiżjoni kwalunkwe dokument mhux klassifikat tal-UE marbut mad-deliberazzjonijiet tal-Kunsill dwar EUMAM RCA u li jkun kopert mill-obbligu tas-segretezza professjonali skont l-Artikolu 6(1) tar-Regoli ta' Proċedura tal-Kunsill (3).
   5.   Ir-Rappreżentant Għoli jista' jiddelega tali awtorizzazzjonijiet, kif ukoll l-kapaċità li jiġu konklużi l-arranġamenti msemmija f'dan l-Artikolu lill-uffiċjali tas-SEAE u/jew lill-Kmandant tal-Missjoni.
   Artikolu 13
   Dħul fis-seħħ u terminazzjoni
   1.   Din id-Deċiżjoni għandha tidħol fis-seħħ fid-data tal-adozzjoni tagħha.
   2.   Il-EUMAM RCA għandha tintemm mhux aktar tard minn 12-il xahar wara li tkun laħqet il-FOC.
   3.   Din id-Deċiżjoni għandha titħassar mid-data tal-għeluq tal-Kwartieri Ġenerali tal-Missjoni skont il-pjanijiet approvati għat-tmiem ta' EUMAM RCA, u mingħajr preġudizzju għall-proċeduri li jirrigwardaw l-awditjar u l-preżentazzjoni tal-kontijiet ta' EUMAM RCA, kif stabbiliti fid-Deċiżjoni 2011/871/PESK.

      Magħmul fi Brussell, id-19 ta' Jannar 2015.

            Għall-Kunsill

            Il-President

         F. MOGHERINI

      (1)  Id-Deċiżjoni tal-Kunsill 2011/871/PESK tad-19 ta' Diċembru 2011 li tistabbilixxi mekkaniżmu sabiex jiġi amministrat il-finanzjament tal-ispejjeż komuni tal-operazzjonijiet tal-Unjoni Ewropea li jkollhom implikazzjonijiet militari jew ta' difiża (Athena) (ĠU L 343, 23.12.2011, p. 35).

      (2)  Id-Deċiżjoni tal-Kunsill 2013/488/UE tat-23 ta' Settembru 2013 dwar ir-regoli tas-sigurtà għall-protezzjoni ta' informazzjoni klassifikata tal-UE (ĠU L 274, 15.10.2013, p. 1).

      (3)  Id-Deċiżjoni tal-Kunsill 2009/937/UE tal-1 ta' Diċembru 2009 li tadotta r-Regoli ta' Proċedura tiegħu (ĠU L 325, 11.12.2009, p. 35).


title: 2005/954/KE: Deċiżjoni tal-Kunsill tal- 21 ta’ Diċembru 2005 dwar emenda għall-Ftehim li Jistabbilixxi l-Bank Ewropew għar-Rikostruzzjoni u l-Iżvilupp (EBRD), li tippermetti lill-Bank jiffinanzja operazzjonijiet fil-Mongolja

text:
               31.12.2008

               MT

               Il-Ġurnal Uffiċjali ta’ l-Unjoni Ewropea

               414

         DEĊIŻJONI TAL-KUNSILL
   tal-21 ta’ Diċembru 2005
   dwar emenda għall-Ftehim li Jistabbilixxi l-Bank Ewropew għar-Rikostruzzjoni u l-Iżvilupp (EBRD), li tippermetti lill-Bank jiffinanzja operazzjonijiet fil-Mongolja
   (2005/954/KE)
   IL-KUNSILL TA’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 181a tiegħu,
   Wara li kkunsidra l-proposta mill-Kummissjoni,
   Wara li kkunsidra l-Opinjoni tal-Parlament Ewropew (1),
   Billi:

               (1)

               Għalkemm ilha membru ta' l-EBRD mill-2000, il-Mongolja mhix attwalment pajjiż fejn il-Bank huwa awtorizzat iwettaq operazzjonijiet bir-riżorsi tiegħu stess.

               (2)

               Bi tweġiba għat-talba tal-Prim Ministru tal-Mongolja, il-Bord tad-Diretturi ta' l-EBRD esprima appoġġ unanimu biex il-Mongolja tiġi ammessa bħala pajjiż ta' operazzjonijiet tal-Bank.

               (3)

               B'Riżoluzzjoni adottata fit-30 ta' Jannar 2004, il-Bord tal-Gvernaturi ta' l-EBRD ivvota favur l-emenda meħtieġa għall-Ftehim li Jistabbilixxi l-Bank, li tippemettilu jiffinanzja operazzjonijiet fil-Mongolja. Il-Gvernaturi kollha tal-Bank ivvutaw favur din l-emenda, inkluż il-Gvernatur li jirrappreżenta lill-Komunità Ewropea.

               (4)

               Peress li l-emenda tikkonċerna l-għan u l-funzjonijiet tal-Bank, huwa meħtieġ li tkun ukoll aċċettata formalment mill-pajjiżi membri kollha u mill-istituzzjonijiet, inkluż mill-Komunità Ewropea.

               (5)

               L-aċċettazzjoni ta' din l-emenda mill-Komunità Ewropea hija meħtieġa biex jinkisbu l-objettivi tal-Komunità fil-qasam tal-kooperazzjoni ekonomika, finanzjarja u teknika ma' pajjiżi terzi,

         IDDEĊIDA KIF ĠEJ:
   Artikolu 1
   L-emenda għall-Ftehim li jistabbilixxi l-EBRD, meħtieġa biex tippermetti lill-Bank jiffinanzja operazzjonijiet fil-Mongolja, hija b'dan approvata f'isem il-Komunità.
   It-test ta' l-emenda huwa mehmuż ma' din id-Deċiżjoni.
   Artikolu 2
   Il-Gvernatur ta' l-EBRD li jirrappreżenta lill-Komunità Ewropea għandu jikkomunika lill-EBRD id-Dikjarazzjoni ta' Aċċettazzjoni ta' din l-emenda.

      Magħmul fi Brussell, 21 ta’ Diċembru 2005.

            Ghall-Kunsill

            Il-President

         B. BRADSHAW

      (1)  Opinjoni mogħtija fil-15 ta' Novembru 2005 (li għadha ma ġietx ippubblikata fil-Ġurnal Uffiċjali).

      Emenda għall-Ftehim li Jistabbilixxi l-Bank Ewropew għar-Rikostruzzjoni u l-Iżvilupp
      L-Artikolu 1 għandu jiġi sostitwit b'dan li ġej:

         “Artikolu 1
         Għan
         Waqt li jikkontribwixxi għall-progress ekonomiku u r-rikostruzzjoni, l-għan tal-Bank għandu jkun it-trawwim tat-tranżizzjoni lejn ekonomiji orjentati lejn is-suq miftuħin u l-promozzjoni ta' inizjattiva privata u intraprenditorjali fil-pajjiżi Ewropej Ċentrali u tal-Lvant impenjati li japplikaw il-prinċipji ta' demokrazija b'ħafna partiti, il-pluraliżmu u l-ekonomija tas-suq. L-għan tal-bank jista' jitwettaq ukoll fil-Mongolja soġġett għall-istess kondizzjonijiet. Għaldaqstant, kwalunkwe referenza f'dan il-Ftehim u l-annessi tiegħu għal ‘pajjiżi Ċentrali u tal-Lvant Ewropej’, ‘pajjiżi miċ-Ċentru u l-Lvant ta' l-Ewropa’, ‘pajjiż destinatarju (jew pajjiżi)’ jew ‘pajjiż membru destinatarju (jew pajjiżi)’ għandha tirreferi għall-Mongolja wkoll.”


title: 2014/642/PESK: Deċiżjoni tal-Kumitat Politiku u ta' Sigurtà EUCAP NESTOR/1/2014 tal- 24 ta' Lulju 2014 li testendi l-mandat tal-Kap tal-Missjoni tal-Missjoni tal-Unjoni Ewropea dwar il-Bini ta' Kapaċità Marittima Reġjonali fil-Qarn tal-Afrika (EUCAP NESTOR)

text:
               6.9.2014

               MT

               Il-Ġurnal Uffiċjali tal-Unjoni Ewropea

               L 267/4

         DEĊIŻJONI TAL-KUMITAT POLITIKU U TA' SIGURTÀ EUCAP NESTOR/1/2014
   tal-24 ta' Lulju 2014
   li testendi l-mandat tal-Kap tal-Missjoni tal-Missjoni tal-Unjoni Ewropea dwar il-Bini ta' Kapaċità Marittima Reġjonali fil-Qarn tal-Afrika (EUCAP NESTOR)

      (2014/642/PESK)

   IL-KUMITAT POLITIKU U TA' SIGURTÀ,
   Wara li kkunsidra t-Trattat dwar l-Unjoni Ewropea, u b'mod partikolari t-tielet paragrafu tal-Artikolu 38 tiegħu,
   Wara li kkunsidra d-Deċiżjoni tal-Kunsill 2012/389/PESK tas-16 ta' Lulju 2012 dwar il-Missjoni tal-Unjoni Ewropea dwar il-Bini ta' Kapaċità Marittima Reġjonali fil-Qarn tal-Afrika (EUCAP NESTOR) (1), u b'mod partikolari l-Artikolu 9(1) tagħha,
   Billi:

               (1)

               F'konformità mal-Artikolu 9(1) tad-Deċiżjoni 2012/389/PESK, il-Kumitat Politiku u ta' Sigurtà (KPS) huwa awtorizzat, f'konformità mat-tielet paragrafu tal-Artikolu 38 tat-Trattat, biex jieħu d-deċiżjonijiet rilevanti sabiex jeżerċita l-kontroll politiku u t-tmexxija strateġika tal-Missjoni tal-Unjoni Ewropea dwar il-Bini ta' Kapaċità Marittima Reġjonali fil-Qarn tal-Afrika (EUCAP NESTOR), inkluża d-deċiżjoni biex jaħtar Kap tal-Missjoni fuq proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà (RGħ).

               (2)

               Fit-23 ta' Lulju 2013, il-KPS adotta d-Deċiżjoni EUCAP NESTOR/3/2013 (2), li taħtar lis-Sur Etienne DE MONTAIGNE DE PONCINS bħala Kap tal-Missjoni ta' EUCAP NESTOR mis-16 ta' Lulju 2013 sal-15 ta' Lulju 2014.

               (3)

               Fit-3 ta' Ġunju 2014, ir-RGħ ippropona l-estensjoni tal-mandat tas-Sur Etienne DE MONTAIGNE DE PONCINS bħala Kap tal-Missjoni ta' EUCAP NESTOR sal-15 ta' Lulju 2015,

         ADOTTA DIN ID-DEĊIŻJONI:
   Artikolu 1
   Il-mandat tas-Sur Etienne DE MONTAIGNE DE PONCINS bħala Kap tal-Missjoni tal-Missjoni tal-Unjoni Ewropea dwar il-Bini ta' Kapaċità Marittima Reġjonali fil-Qarn tal-Afrika (EUCAP NESTOR) huwa b'dan estiż sal-15 ta' Lulju 2015.
   Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.
   Għandha tapplika mis-16 ta' Lulju 2014.

      Magħmul fi Brussell, l-24 ta' Lulju 2014.

            Għall-Kumitat Politiku u ta' Sigurtà

            Il-President

         W. STEVENS

      (1)  ĠU L 187, 17.7.2012, p. 40.

      (2)  Deċiżjoni tal-Kumitat Politiku u ta' Sigurtà EUCAP NESTOR/3/2013 tat-23 ta' Lulju 2013 rigward il-ħatra tal-Kap tal-Missjoni tal-Unjoni Ewropea dwar il-Bini ta' Kapaċità Marittima Reġjonali fil-Qarn tal-Afrika (EUCAP NESTOR) (ĠU L 202, 27.7.2013, p. 23).


title: Deċiżjoni tal-Kumitat Politiku u ta' Sigurtà (PESK) 2015/2201 tat-13 ta' Novembru 2015 dwar l-aċċettazzjoni tal-kontribuzzjonijiet ta' Stati terzi għall-Missjoni ta' Konsulenza tal-Unjoni Ewropea għar-Riforma tas-Settur tas-Sigurtà Ċivili fl-Ukrajna (EUAM Ukraine/5/2015)

text:
               28.11.2015

               MT

               Il-Ġurnal Uffiċjali tal-Unjoni Ewropea

               L 313/41

         DEĊIŻJONI TAL-KUMITAT POLITIKU U TA' SIGURTÀ (PESK) 2015/2201
   tat-13 ta' Novembru 2015
   dwar l-aċċettazzjoni tal-kontribuzzjonijiet ta' Stati terzi għall-Missjoni ta' Konsulenza tal-Unjoni Ewropea għar-Riforma tas-Settur tas-Sigurtà Ċivili fl-Ukrajna (EUAM Ukraine/5/2015)
   IL-KUMITAT POLITIKU U TA' SIGURTÀ,
   Wara li kkunsidra t-Trattat dwar l-Unjoni Ewropea, u b'mod partikolari t-tielet paragrafu tal-Artikolu 38 tiegħu,
   Wara li kkunsidra d-Deċiżjoni tal-Kunsill 2014/486/PESK tat-22 ta' Lulju 2014 dwar il-Missjoni ta' Konsulenza tal-Unjoni Ewropea għar-Riforma tas-Settur tas-Sigurtà Ċivili fl-Ukraina (EUAM Ukraine) (1),
   Billi:

               (1)

               Skont l-Artikolu 10(3) tad-Deċiżjoni 2014/486/PESK, il-Kunsill awtorizza lill-Kumitat Politiku u ta' Sigurtà ('KPS') biex jieħu deċiżjonijiet rilevanti dwar l-aċċettazzjoni tal-kontribuzzjonijiet proposti għal EUAM Ukraine minn Stati terzi.

               (2)

               Il-Kmandant tal-Operazzjoni Ċivili rrakkomanda li l-KPS jaċċetta l-kontribuzzjonijiet proposti mill-Georgia għal EUAM Ukraine u li jqis il-kontribuzzjoni bħala sinifikanti.

               (3)

               Il-Georgia għandha tkun eżentata minn kontribuzzjonijiet finanzjarji għall-baġit ta' EUAM Ukraine,

         ADOTTA DIN ID-DEĊIŻJONI:
   Artikolu 1
   Kontribuzzjonijiet ta' Stati Terzi
   1.   Il-kontribuzzjoni tal-Georgia għal EUAM Ukraine hija aċċettata u meqjusa bħala sinifikanti.
   2.   Il-Georgia hija eżentata minn kontribuzzjonijiet finanzjarji għall-baġit ta' EUAM Ukraine.
   Artikolu 2
   Dħul fis-seħħ
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, it-13 ta' Novembru 2015.

            Għall-Kumitat Politiku u ta' Sigurtà

            Il-President

         W. STEVENS

      (1)  ĠU L 217, 23.7.2014, p. 42.


title: Deċiżjoni (UE) 2015/1666 tal-Parlament Ewropew tad-29 ta' April 2015 dwar l-għeluq tal-kontijiet taċ-Ċentru Ewropew għall-Monitoraġġ tad-Droga u d-Dipendenza fuq id-Droga għas-sena finanzjarja 2013

text:
               30.9.2015

               MT

               Il-Ġurnal Uffiċjali tal-Unjoni Ewropea

               L 255/276

      DEĊIŻJONI (UE) 2015/1666 TAL-PARLAMENT EWROPEW
      tad-29 ta' April 2015
      dwar l-għeluq tal-kontijiet taċ-Ċentru Ewropew għall-Monitoraġġ tad-Droga u d-Dipendenza fuq id-Droga għas-sena finanzjarja 2013
      IL-PARLAMENT EWROPEW,

                  —

                  wara li kkunsidra l-kontijiet annwali finali taċ-Ċentru Ewropew għall-Monitoraġġ tad-Droga u d-Dipendenza fuq id-Droga għas-sena finanzjarja 2013,

                  —

                  wara li kkunsidra r-rapport tal-Qorti tal-Awdituri dwar il-kontijiet annwali taċ-Ċentru Ewropew għall-Monitoraġġ tad-Droga u d-Dipendenza fuq id-Droga għas-sena finanzjarja 2013, flimkien mat-tweġibiet taċ-Ċentru (1),

                  —

                  wara li kkunsidra d-dikjarazzjoni ta' assigurazzjoni (2) dwar l-affidabbiltà tal-kontijiet u l-legalità u r-regolarità tat-tranżazzjonijiet ta' bażi, ipprovduta mill-Qorti tal-Awdituri għas-sena finanzjarja 2013 skont l-Artikolu 287 tat-Trattat dwar il-Funzjonament tal-Unjoni Ewropea,

                  —

                  wara li kkunsidra r-rakkomandazzjoni tal-Kunsill tas-17 ta' Frar 2015 dwar il-kwittanza li għandha tingħata liċ-Ċentru għall-implimentazzjoni tal-baġit għas-sena finanzjarja 2013 (05304/2015 — C8-0054/2015),

                  —

                  wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

                  —

                  wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (3),

                  —

                  wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta' Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (4), u b'mod partikolari l-Artikolu 208 tiegħu,

                  —

                  wara li kkunsidra r-Regolament (KE) Nru 1920/2006 tal-Parlament Ewropew u tal-Kunsill tat-12 ta' Diċembru 2006 dwar iċ-Ċentru Ewropew għall-Monitoraġġ tad-Droga u d-Dipendenza fuq id-Droga (5), u b'mod partikolari l-Artikolu 15 tiegħu,

                  —

                  wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta' Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (6),

                  —

                  wara li kkunsidra r-Regolament ta' Delega tal-Kummissjoni (UE) Nru 1271/2013 tat-30 ta' Settembru 2013 dwar Regolament Finanzjarju ta' qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill (7), u b'mod partikolari l-Artikolu 108 tiegħu,

                  —

                  wara li kkunsidra l-Artikolu 94 u l-Anness V tar-Regoli ta' Procedura tiegħu,

                  —

                  wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għal-Libertajiet Ċivili, il-Ġustizzja u l-Intern (A8-0068/2015),

         1.

            Jinnota li l-kontijiet annwali finali taċ-Ċentru Ewropew għall-Monitoraġġ tad-Droga u d-Dipendenza fuq id-Droga huma kif annessi mar-rapport tal-Qorti tal-Awdituri;

         2.

            Japprova l-għeluq tal-kontijiet taċ-Ċentru Ewropew għall-Monitoraġġ tad-Droga u d-Dipendenza fuq id-Droga għas-sena finanzjarja 2013;

         3.

            Jagħti istruzzjonijiet lill-President tiegħu biex jgħaddi din id-deċiżjoni lid-Direttur taċ-Ċentru Ewropew għall-Monitoraġġ tad-Droga u d-Dipendenza fuq id-Droga, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f'Il-Ġurnal Uffiċjali tal-Unjoni Ewropea (serje L).

               Il-President

            Martin SCHULZ

               Is-Segretarju Ġenerali

            Klaus WELLE

         (1)  ĠU C 442, 10.12.2014, p. 201.

         (2)  Ara n-nota f'qiegħ il-paġna 1.

         (3)  ĠU L 248, 16.9.2002, p. 1.

         (4)  ĠU L 298, 26.10.2012, p. 1.

         (5)  ĠU L 376, 27.12.2006, p. 1.

         (6)  ĠU L 357, 31.12.2002, p. 72.

         (7)  ĠU L 328, 7.12.2013, p. 42.